
Ta prematuro pa dicidi tocante mas modida 



ORANJESTAD - IMF a bisa cu gobierno mester bin cu mas medida. Gobierno ta wardando presupuesto 2015 y analisis di 2014 pa dicidi si mas medida 
ta necesario. Durante conferencia di prensa ayera, prome minister Mike Eman a enfatisa cu e rumbo cu gobierno ta bayendo, ta sosteni pa IMF. Segun 
gobierno, lo keda monitor e desaroyo di presupuesto 2015, of lo dicidi di haci ahustacion. Tambe atardi tabatin un conferencia di prensa na Camara di 
Comercio tocante IMF. 


Desmantelacion 
di Valero lo por cuminsa 
mita di aña 



ORANJESTAD - A pesar cu ainda no tin un acu- 
erdo entre gobierno y Valero, lo por cuminsa cu 
entrega, desmantelacion y limpiesa di refmeria pa 
mita di e aña aki caba. 

Lesa mas riba pagina A3 


Lo cobra gobierno 
gasto extra pa sala 
di operacion 



ORANJESTAD - Salanan di operacion 
mester di renobacion y kier amplia nan 
tambe. Como cu esaki no tabata parti di 
e proyecto di hospital, e lo costa miyones 
extra, cual lo cobra gobierno. 

Lesa mas riba pagina A4 


Lesa mas riba pagina A3 y A8 


Servicio di Impuesto 
tabata druk ayera 



ORANJESTAD - Como cu ayera tabata e fecha pa 
paga varios belasting, incluyendo e ultimo dia pa paga 
number di auto, Servicio di Impuesto tabatin e dia di 
mas druk. Di trempan tabatin aglomeracion di clien- 
tenan, ya pa 9or tabatin 200 hende wardando nan turno. 

Lesa mas riba pagina A2 

Bo cadena 
di numbernan 
di suerte ta duna 
e number di awe 

Pronostico di tempo 

Masha poco nubia 


ORANJESTAD - Pro- 
nostico di tempo ta indica 
cu tempo ta masha poco 
nubia. 

Temperatura maximo ta 
32° grado y temperatura 


minimo ta 27°. 

Tempo pa mainta: Parcial- 
mente nubia. Maximo: 32. 
Heatindex te 36°. Indice ul- 
travioleta: 


10. Biento di oost alrededor 
di 19 nudo cu rafaga di 29 
nudo. Posibilidad di awa me- 
nos cu 20%. 

Tempo pa anochi: Poco 


nubia te parcialmente nu- 
bia. Leve posibilidad di awa 
despues di madruga. Biento 
di oost alrededor di 17 nudo 
cu rafaga di 27 nudo. Posibi- 
lidad di awa menos di 20%. □ 


Varios pago di belasting a cay riba e mesun fecha 

Ayera tabata e dia mas druk pa Servicio di Impuesto 


ORANJESTAD - Ayera 
tabata e dia mas druk Pa 
Servicio di Impuesto Aru- 
ba (SIAD) su sede na Cu- 
mana. 

Desde oranan tempran can- 
tidad di cliente a aglomera pa 
haci uzo di nan servicio. Pa 
banda di 9’or di mainta taba- 
tin alrededor di 200 hende 
cu tabata wardando su turno, 
ya sea paga principalmente 
number di auto, pero tambe 
otro sorto di belasting, ya cu 
e ta cay mesun hunto cu e fe- 
cha di otro pago mensual di 
pago di belasting. 


ora prome cu el a wordo 
atendi pa un di e caheronan. 
Mayoria di nan tabata pa paga 
number di auto y mirando cu 
e cantidad di number di ve- 
hiculo di motor cada aña ta 
bira mas hopi, SIAD ta mira 
cu e druknan tambe ta bira 
cada bes mas hopi. 

Pa atende logisticamente 
cu e avalancha di cliente cu 
nan ta bay haya e siman aki, 
SIAD ta pone tur cahero cu 
nan tin disponibel. Tanto es- 
unnan cu ta traha dilanti cu 
e clientenan como esunnan 
cu ta traha patras pa procesa 
e pagonan di empresanan cu 




“Esaki ta e dia di mas druk di 
aña”, asina vocero di Servicio 
di Impuesto, sra. Meverlyn 
Romano a declara na Bon 
Dia Aruba. Normalmente e 
dia mas druk mester ta dia 
15 di februari, pero mirando 
cu el a cay den weekend, el a 
bira e siguiente dia di trabou. 

Un dia hopi druk 

Sra. Romano a relata cu ayera 
tabata e ultimo dia pa paga 
number di auto; pero tambe 
e ultimo dia pa haci pago 
loonbelasting, Bbo, y tur e 
diferente tipo di belasting cu 
e contribuyente mester paga 
mensualmente. 

Mas of menos cada cliente 
tabatin un tardansa di dos 



ta trece paketenan di num- 
ber pa paga. Ayera tabatin 
cinco cahero enbes di seis, ya 
cu algun empleado a bay cu 
AO, nan mester pone esun 
di reserva tambe. Igualmente 
e dos oficina di SIAD na San 
Nicolas, un na Savaneta, un 
na Santa Cruz; y nan a pone 
dos na Paradera, ya cu e dis- 
tricto aki su oficina ta uno 
hopi bon bishita. 

Number di auto bendi 
caba 

Sra. Romano no tabatin un 
cifra exacto di e cantidad di 
number cu a wordo bendi 
caba. Pero e ta considera -si 
e ta pensa bek riba e añanan 
anterior- cu mas cu un 50% 
ta paga pa e fecha final, nunca 
e 100%. 

Pa fmal di februari mayoria 
di bes nan ta yega na un 80%. 
Aunke e ta mira un gran can- 
tidad di auto coriendo rond 
ainda cu e number di plachi 
bieu. Legalmente ayera ta- 
bata e ultimo dia pa core cu 
e number preto cu blanco, ya 
cu entrante awe tur vehiculo 
di motor mester core cu e 
plachi blauw cu blanco. 

Sra. Romano ta haya cu esaki 
ta algo cu e automobilista 
mester tene cuenta cu ne, ya 
cu si polis ta dicidi di subi 
caya pa controla e ta posibel 
cu nan por haya un boet cu 
normalmente ta mas caro cu 
e balor di e plachi mes.Q 



































LOCALIB 


DIARANSON 18 FEBRUARI 2015 


Gobierno ta comenta riba IMF: 


‘Prematuro pa dicidi si lo tuma mas medida’ 



ORANJESTAD - Ta 
mucho prematuro pa go- 
bierno dicidi si lo tuma 
medida extra riba locu- 
al cu ya ta plania caba. 
Maske Fondo Monetario 
Internacional (IMF) a bisa 
cu gobierno mester bin cu 
mas medida. Pero gobier- 
no ta comenta cu ta ward- 
ando riba e presupuesto 
2015 y analisis di 2014 pa 
mira si ta necesario pa bin 
mas medida. 

Prome minister Mike Eman a 
trata e contenido di e rapport 
di IMF durante e conferencia 
di prensa ayera. E1 a pone en- 
fasis atrobe riba e rumbo cu 


e gabinete ta bayendo cu ta 
sosteni pa IMF, pues e pun- 
tonan positivo. Pero gobi- 
erno ta bisa riba preguntanan 
di Bon Dia Aruba cu lo keda 
monitor e desaroyo pa mira 
si e presupuesto di 2015 ta 
alcansabel of lo dicidi pa haci 
ahustacion. 

Pa awor e ora prome min- 
ister ta indica cu ta mucho 
trempan pa dicidi esaki. 

Den nos edicion di diasabra 
ultimo nos a publica e con- 
tenido di e rapport aki, cual 
ta un resumen y ainda IMF 
mester bin cu e rapport mas 
detaya y definitivo. Den e re- 


sumen IMF ta bisa cu mester 
bin cu mas medida si gobier- 
no kier elimina e deficit riba 
termino mediano. Siguiente- 
mente gobierno kier pa e 
surplus bay na reduci e debe 
internacional cu 60% den 10 
aña, asina minister di Finan- 
cia Angel Bermudez, a bisa 
ayera tambe na e mesun con- 
ferencia di prensa. 

Reforma di economia 

Sr. Eman a remarca cu tur- 
ismo ta sigui crece cual ta 
algo positivo, IMF a ripara cu 
crecemento di economia si no 
ta bay mesun rapido manera 
e ultimo dos aña. Minister 
Bermudez ta reacciona cu lo 


ta ideal pa economia tambe 
crece manera turismo pero 
e ta tene cuenta cu mester di 
un reforma di economia. 

“Ta pa mas cu 60 aña e pais 
a draai riba un economia cu 
refmeria, pa cambia e sistema 
aki e ta tuma mas tempo. 
Crecemento di GDP ta sos- 
tene resolucion fmancia pu- 
blico.” 

“Aruba ta e unico isla den 
Caribe cu su economia ta 
creciendo.” Esaki minister 
Mike De Meza encarga cu 
entre otro Economia, a trece 
pa dilanti na e mesun con- 
ferencia di prensa. E1 a rip- 


iti e situacion cu e gabinete 
di AVP a topa na 2009 y e 
añanan despues. Y ta bisa cu 
esaki ta un motibo pakico de- 
cisionnan ‘drastico’ a wordo 
tuma, pa evita un situacion 
hopi malo pa Aruba. 

Decisionnan drastico cu 3 
principio: paga debe, esun- 
nan minimo y mediano den 
sociedad mester por mantene 
cabes riba awa y plan econom- 
ico cu ta crea cupo di trabou. 
“IMF ta sostene e direccion 
aki y ta uza e punto di salida 
di baha gasto y aumenta en- 
trada”, asina e minister tambe 
ta ripiti e puntonan positivo 
di IMF su conclusionnan. □ 


Aunke no tin acuerdo fiho ainda... 

Entrega, desmantelacion y limpieza di refineria 
lo por start na mita di aña caba 



ORANJESTAD — Min- 
ister di Energia Mike de 
Meza ta bisa cu no tin un 
acuerdo ainda entre Vale- 
ro y gobierno di Aruba pa 
loke ta un fecha pa cumin- 
sa desmantela e refineria. 

Sinembargo ta kere cu ya 
pa mita di aña aki lo entrega 
tereno di e refmeria bek pa 
pais Aruba. 

E mandatario ta bisa cu e sta- 
tus actual di e refmeria ta cu 
Valero ta haciendo nan ’due 
diligence' pa loke ta e posi- 
bilidad di entrega tereno bek 
pa gobierno. Segun De Meza 
esaki ta encera tambe limp- 
ieza di e tereno, locual lo ta 
stipula den e terminonan di 
e contracto firma na 1989 
cu Coastal cu Valero a tuma 


over. Anteriormente e man- 
datario a declara cu net e parti 
ey lo tabata un punto di ne- 
gociacion ainda entre gobi- 
erno y e compania petrolero. 
Na momento aki e compa- 
nia di consuiltancy Hulandes 
Arcadis ta yudando Valero 
pa cumpli cu su parti. M Go- 
bierno di Aruba no tin nada 
di haber cu esaki", asina De 
Meza ta duna di conoce. E 
aña aki e periodo di tres aña ta 
termina den cual e refineria 
no ta wordo opera. Segun e 
contracto esaki ta encera cu 
automaticamente lo cuminsa 
duna e tereno di e refmeria 
bek na pais Aruba. Segun 
minister De Meza esaki lo 
por tuma luga caba na mita di 
aña. E idea di gobierno pa cu 
e tereno cu ta hopi grandi y 
ta encera waf di e refmeria ta 


pa lanta industrianan chikito, 
pero entre otro tambe posi- 
blemente un waf di crucero. 
De Meza ta bisa cu den prox- 
imo periodo lo bay presenta e 
plannan pa e tereno. 

Mientras tanto ainda ta tene e 
porta habri te na ultimo mo- 
mento pa un posibel cumpra- 
do. Durante conferencia di 


prensa ayera mainta e manda- 
tario no kier a duna nomber 
of detaye di companianan cu 
lo ta interesa, bisando cu cu- 
alkier compania cu ta bati na 
porta di gobierno di Aruba 
automaticamente ta wordo 
referi na e oficina di Valero na 
San Antonio, Texas. Bisando 
esaki, e mandatario ta ripiti 
loke prome minister Eman ya 


caba a declara diferente biaha 
respondiendo riba specula- 
cionnan di un posibel com- 
pra di e refmeria. Durante 
e conferencia di prensa De 
Meza a declara sinembargo 
cu e chens cu berdad lo yega 
na un compra ta birando mas 
y mas chikito. Hecho ta tam- 
be cu e drempel mester keda 
halto. Si un compania tuma e 
refmeria over, e mester ta uno 
cu e capital y e know-how pa 
renoba e refineria y oper’e na 
un manera adecua. Segun De 
Meza Valero mes ta preocu- 
pa pa cu esaki ya cu no kier 
bende na 'ken cu ta' anto un 
aña despues tin un caso den 
corte contra nan paso ta parti 
di nan 'due dilligence' pa sa 
cu e compania cu ta cumpra 
ta uno cu e capacidad pa op- 
era e facilidad. □ 























DIARANSON 18 FEBRUARI 


MILOCAL 





Editor 

Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 

RBC Royal Bank Acc. #1330772 


Hefe di Redaccion 


Sharina Henriquez 


Redactor Ehecutivo 


Zulaica Maduro 


Redaccion 


Benjamin Romero 
Nathalie Winterdaal 
Yakari Gabriel 
Nadien Philip 
Margarita Els 


Coreccion 


Jaime A. Mata 


Colaboracion 


Arién Rasmijn 
Oscar Vidal 
Masnoticia 
NoticiaCla 
Assiociated Press 
New York Times 
Ret Karibense 


Fotografo 


Alberto Arrindell 


Ehecutivo di Benta 


Brigitte Wauben (Hefe) 
Marijke Croes-Luidens 
Mark Gomes 


Diseño Grafico 


Michael Arendsz 


Aviso y Arte 


Sandra Loefstop 
Lando Rafael 
Gladis Palomino-Silva 
Robert Cortez 


Administracion 


Xiomara Arends (Hefe) 
Mariette Engelhart 
(Hefe di Personal) 
Martha Arteta de Ariza 


Distribucion 


Jenny Kelly 


Coleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
Yair Gambin 
Francis Dirksz 


Afiliacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
aviso@bondia.com 

BON DIAARUBA 
Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia.com 


Proyecto hospital a bira casi 20 miyon mas caro 

Soga: gasto extra sala di operacion lo bay cobra gobierno 



ORANJESTAD - Awor 
cu e salanan di operacion 
mester di un renobacion 
y lo kier amplia tambe, 
locual na inicio no tabata 
forma parti di e proyecto 
di hospital, esaki ta trece 
cu mester miyones di flo- 
rin extra. Y a base di e 
declaracion di Soga, e in- 
tencion ta pa bay cobra 
gobierno pe esaki. 

Parlamento a duna su apro- 
bacion pa gobierno por pre- 
supuesta 212 miyon florin 
plus 10% extra pe proyecto 
di Horacio Oduber Hospital 
(HOH). Tambe gobierno a 
bende e edificio di e hospi- 
tal cu tereno na un balor di 
casi 40 miyon florin. Asina 
e inversion na total den e 
proyecto tabata algo mas cu 
250 miyon florin. Casi 180 
miyon ta reserva pa trabou di 
construccion. 

Pero dialuna e director 
Frendsel Giel di banco AIB, 
cu ta maneha e fundacion 
Soga cu ta un di e partner 
den e proyecto, a indica cu e 
inversion awor a crece pa al- 
rededor di 270 miyon florin. 
Pues un 20 miyon florin mas 
pa motibo di e gastonan ex- 
tra inespera. E aumento tin 
di haber cu e salanan di op- 
eracion cu mester un reno- 
bacion, pa asina lo cumpli 
cu exigencianan medico y 
di e seguro cu e hospital tin. 
Awor tin un oferta riba mesa 
di 7.2 miyon dollar (12.6 mi- 
yon florin) pe trabou di con- 


struccion extra. Pero ainda 
mester mas placa pa cumpra 
entre otro e ekipo. 

Mas huur 

E pregunta ta keda awor si, cu 
tur e gastonan extra, ta keda 
den presupuesto aproba pa 
parlamento di un maximo di 
233 miyon florin (212 miyon 
florin +10% extra). Gobier- 
no manera palabra di inicio, 
mester informa parlamento 
riba e desaroyonan y hustifica 
nan tambe. Soga y a bisa cu lo 
bay delibera cu gobierno kico 
lo haci cu e gastonan extra. 
E proyecto (Private Public 
Partnership, proyecto PPP) 
ta encera cu gobierno ta huur 
e edificionan bek di Soga pa 
un suma di 24 miyon florin 
anualmente pa un periodo di 
29 aña. Awor Soga ta bisa cu 
mester papia cu gobierno ‘si 
lo aumenta e huur of lo am- 
plia e periodo di huur y haci’e 
mas largo’ pa asina cubri e 
gastonan inespera. 


Esaki tin influencia riba e 
gastonan di gobierno en 
general. Locual tambe ta un 
punto debil cu instancianan 
manera Banco Central, IMF 
y CFT a menciona. Pasobra 
na fmal tur e proyectonan di 
PPP mester keda pagabel pa 
nos comunidad. Y gobierno 
tambe mester tene na cuenta 
cu esaki tin influencia riba su 
maneho fmanciero pa yega na 
y despues mantene un presu- 
puesto balansa. 

Sin planificacion 

E renobacion di e salanan di 
operacion no tabata planea, 
pues a bin extra. Pasobra na 
inicio di e proyecto na 2011 
hospital no a hinca esaki den 
e proyecto. Asina e director 
Giel ta splica un biaha mas 
despues cu hospital y min- 
ister di Salud a comenta si- 
man pasa den prensa. Ya e 
salanan a haya un renobacion 
e tempo ey y hospital a kere 


cu nan lo por bay sigur pa 10 
te cu 15 aña mas. Pero esaki 
no a resulta e caso despues di 
inspeccion di salud di Hu- 
landa y tambe e seguro. Awor 
hospital ta obliga pa renoba 
e salanan y na december a 
pidi Soga pa un plan, asina 
director Giel ta splica. 20 di 
januari e arkitecto Bermello 
Ajamil & Partners a presenta 
un plan. 

Mas espacio 

Recientemente, 2 februari, 
tur hende a bin hunto atrobe 
pa discuti y un biaha mas e 
arkitecto mester a elabora 
riba su presentacion anterior, 
asina sr. Giel ta bisa. A base 
di e proposicion a calcula cu 
e gastonan extra di construc- 
cion, sin tene cuenta ainda cu 
e gastonan di mueble, ekipo 
etc. Y locual ta riba mesa no 
ta solamente un renobacion, 
pero tambe salanan di op- 
eracion nobo. E plan ta cu 
e salanan actual ta bira mas 
grandi, lo construi un espacio 
pa oficina y un ‘hybrid cath- 
eterization lab’(riba potret 
por mira un ehempel). Esaki 
ta un luga special pa diag- 
nostica problema di curason, 
pero tambe haci operacion di 
curason. Si ta sigui cu e plan, 
esaki ta nifica cu e espacio na 
salanan di operacion lo crece 
di 459 pa 669.1 meter cuadra, 
asina Soga ta bisa. Y tambe e 
espacio sterilisa lo bira mas 
grandi, di 114.2 pa 211.7 me- 
ter cuadra. Tambe lo inclui 
3 camber di recuperacion 
mas.Q 


Parlamentario Donny Rasmijn 

Saconan di plastic ta un menasa pa nos bestianan 

y medio ambiente 


ORANJESTAD - Presi- 
dente di e comision par- 
lamentario di Ciencia, 
Innovacion, Energia y 
Desaroyo Sostenibel sr. 
Donny Rasmijs a bisa cu 
e impacto cu e saconan di 
plastic uza den supermer- 
cadonan y restaurantnan 
ta uno pisa pa nos medio 
ambiente. 

Parlamentario Rasmijn a 
traha cu un grupo di partner 
un iniciativa di ley cu a wor- 
do entrega na Presidente di 
Parlamento siman pasa y cu 
ta prohibi e uzo di e saco di 
plastic fmi estilo flanel. 

Ta wordo spera cu e ley aki lo 
por drenta na vigor entrante 
1 di juli. 


Menasa pa nos bestianan 

E1 a bisa cu e concepto di ley 
aki lo prohibi e tipo di saco 
di plastic menciona, ya cu 
pa basta aña caba esaki ta un 
lucha. E saco aki a bira un 
problema latente y practica- 
mente nos ta mire tur parti 
rond di pais Aruba. Un luga 
cu seguramente nos ta mire 
ta e canalnan banda di Parki- 
etenbos, pero tambe e man- 
glonan, rifnan, bou lama y 
riba superficie di lama. 

E1 a expresa su preocupacion 
pa tur e consecuencianan y 
dañonan cu e saco di plastic 
aki tin pa nos bida marino. 
Pero tambe e mahos bista cu 
tin pa nos turismo. E ta con- 
sidera cu pa basta tempo un 
ley asina tabata necesario. 



“Nos tur sa kico ta e dañonan 
cu e ta haci na nos bestianan 
y hasta riba tera nos ta wak 
cabritonan cu ta comele, cu ta 
pega y cu ta fayece despues”, 
el a bisa. Igualmente el a bisa 


cu bestianan manera carne, 
yuwana, y masha otro sorto 
di bestia ta wordo afecta dor 
di e saconan di plastic aki. Te 
hasta e buriconan ta comien- 
do e saconan aki. 

Ademas nan ta saco di plastic 
cu no ta bio-degradabel sino 
cu nan por keda miles di aña 
birando un menasa pa nos 
eco-sistema. 

E ta considera importante e 
ley aki pa nos pais cu ta de- 
pende di turismo cu ta bin 
nos isla pa disfruta di nos 
medio ambiente, bunitesa y 
lama limpi y e fauna y flora 
marina. Pues e ta haya cu nos 
mester conserva esaki pa nos 
turismo y futuro generacion 
por sigui gosa di nos pais. Q 

Homber cu a menasa otro no ta haya 
cu e mester ayudo di Reclasering' 



ORANJESTAD - E 
homber v.d.B. no ta haya 
cu e mester bay Reclaser- 
ing pasobra e no ta haya cu 
e tin problema cu agresiv- 
idad. Awel Fiscal a dicidi 
cu e ora ey v.d.B. mester 
traha pa comunidad. 

Menasa cu morto 

E acusacion cu Fiscal a pre- 
senta contra v.d.B. ta cu riba 
7 october 2012 e lo a expresa 
den direccion di e homber 
T. “R., c.... bo m...., bin mi 
kibra bo c... awor, mi ta bay 
mata bo” y/of “Bay den c... 
bo m..., mi ta kibra tur bo 
c..., nada no ta resta di bo”. 

Kibra auto di polis 

Tambe cu e lo a destrui 
windshield patras di un auto 
di Polis. Lo tabatin problema 
cu bisiña. Polis a yega y mira 
v.d.B. bou influencia pisa di 
alcohol y a bis’e pa bay sos- 
ega. Ora nan tabata papia cu 
T., el a bin pafo y a bay riba 
T. atrobe. E ora ey el a wordo 
deteni y a resisti y a wordo 
poni den boei. Segun v.d.B. 
na dado momento su djente 
falso a cay y el a rabia. Polis a 


hinc’e den auto y el a scop e 
glas patras kibra. 

Hues a mustra cu segun Re- 
clasering v.d.B. mester bay 
curso di control di agresion 
pero e no a bay. 

Esaki tabata decision di Tom 
zitting. Segun v.d.B. e no ta- 
bata di acuerdo pa esaki paso- 


bra e no ta haya cu rabia un 
rato ta algo serio. Hues a bisa 
cu e no ta di acuerdo. Segun 
v.d.B. e no kier bay e curso di 
Reclasering. 

Exigencia di fiscal 

Fiscal ta haya proba cu v.d.B. 
a menasa e homber T. y a 
destrui windshield patras di e 


auto di Polis y tambe a causa 
daño na e porta patras di e pa- 
truya. Fiscal a bisa Hues cu 
boet no tin sentido pasobra 
v.d.B. no ta trahando. Loke ta 
resta ta trabou pa comunidad. 

E1 a remarca cu v.d.B. taba- 
tin chens pa sigui curso di 
agresion y el a remarca cu 


Reclasering mester atende cu 
hende sin trabou y no ta bay 
paga 75 florin pa e curso. Na 
opinion di Fiscal, v.d.B. su 
actitud ta mustra cu e mes- 
ter haya otro tipo di castigo. 
Fiscal a exigi 40 ora di trabou 
pa comunidad of 20 dia cera. 
Fiscal a splica cu e castigo ta 
asina abou pasobra e inciden- 
te aki a sosode na 2012, sino e 
lo a exigi 60 ora di trabou pa 
comunidad. 

Sentencia 

Hues ta haya legalmente 
proba cu v.d.B. a menasa T. 
di maltrato severo pero no 
morto. Tambe Hues ta haya 
proba cu v.d.B. a destrui e pa- 
truya di Polis. 

Hues a mustra cu berdad 
ta cu a pasa 2 aña o sea cu e 
periodo segun ley a transcuri. 
Hues ta comparti punto di 
bista di Fiscal pa cu e castigo 
di trabou pa comunidad. 

E1 a condena v.d.B. na 40 ora 
di trabou pa comunidad sino 
e lo mester bay 20 dia cera. 
Hues a bisa cu v.d.B. mester 
haci e trabou den 6 luna. □ 


Homber di edad haya cu 178 mata di marihuana 


ORANJESTAD - E 
homber di edad, M.G., a 
presenta den Corte pa re- 
sponde pa e delito cu el a 
haci. E acusacion cu Fiscal 
a presenta contra M.G. ta 
cu entre december 2012 
y 23 maart 2013, e tabatin 
plantacion di marihuana. 
Den Corte e homber M.G. 
a admiti. 

E1 a bisa Hues cu el a biba 24 
aña na Hulanda y tabata uza 
marihuana pa trankilisa su 


mes. Na Aruba e ta uza mari- 
huana pa depresion. 

E1 a bisa cu e tabata adicto na 
cocaina pa hopi aña y a bay 
rehabilita pa tres aña y no ta 
uz’e mas. 

E1 a bisa cu awor e no ta uza 
mas y ta buscando trabao. E1 
a bisa Hues cu e ta riba di 60 
aña y ta hopi dificil pa e haya 
trabou. 

E1 a bisa cu e matanan ta pa su 
propio uzo. E1 a bisa cu e no 
tin trabou y ta bibando parti 


di onderstand cu e ta hay- 
ando. E1 a splica Hues cu su 
famia ta yud’e pa e por man- 
tene su mes. E1 a bisa cu na 
Hulanda ta permiti uza mari- 
huana y na Aruba no. 

Exigencia di fiscal 

Fiscal a bisa cu cada pais tin 
su maneho pa cu consumo 
di marihuana. E1 a bisa Hues 
cu na Hulanda bo por tin un 
cierto cantidad di marihuana 
pa propio uzo pero bo no ta 
permiti di tin plantacion. Den 


e caso di M.G. , ta 178 mata 
di marihuana a keda confis- 
ca. Esaki ta wordo considera 
como un plantacion y Fiscal a 
bisa cu si tabata na Hulanda, 
Ministerio Publico lo a baha 
pisa riba M.G. pa esaki. 

Fiscal a sigui bisa cu e matan- 
an tabata chikito y por com- 
pronde cu G. tin nan pa pro- 
pio uzo y pa gana algo. E1 a 
exigi 104 ora di trabou pa 
comunidad of 52 dia cera. 
Fiscal a bisa cu e no por im- 


pone boet pasobra G. no tin 
entrada. 

Sentencia 

Hues a cera tratamento di 
e caso y a dicta sentencia di 
biaha. E ta haya G. culpabel 
di plantacion di marihuana. 
Hues a mustra cu plantacion 
di marihuana ta castigabel pa 
ley y ta haya e castigo exigi pa 
Fiscal na su luga. Hues a bisa 
cu kitando e dianan cu G. ta- 
bata cera, e ta bira 100 ora di 
trabou of 50 dia cera. Q 

Serlimar buscando manera pa lanta cura rond dump 


ORANJESTAD - Hopi di e can- 
delanan riba dump ta mustra cu 
nan ta wordo haci intencional- 
mente y e ta dificil pa punta dede 
na ken ta hacie. 

Pa e motibo aki Serlimar ta trahando 
un proyecto cu ta bay cera e area y 
monitor tur hende cu uza e area. Pa 
na momento cu candela cende, por 
wak cua auto of cua persona tabata 


presente, segun director Richard Fin- 

gal- 

Serlimar ta den proceso pa haya e 
prijs di cuanto esaki lo sali y ta bay 
propone esaki na minister encarga cu 
asuntonan economico Mike de Meza, 
pa wak si nan por cubri esaki. 

E tereno ta grandi, muraya mester 
bin halto cu un structura fuerte pues 


ta premira cu esaki lo por bin na un 
costo halto, segun sr. Fingal 

“Tambe e personal di Serlimar cu 
tabata para paden cu e auto, lastima- 
mente mester a pidinan para pafo, pa 
evita cu ta e mesun personal di Serli- 
mar ta haciendo e daño aki.” 

Hende cu ta biba 

Tin un persona ta biba riba dump, e 


tin hopi tempo eyriba y e problema 
ta algo social cual Serlimar su so no 
por soluciona pero mester ayudo den 
e area social. 

Candela parti taira 

Intencion ta pa in persona na e luga 
cu auto cu ta bay hiba un control mas 
severo riba e landfil pa wak si por baha 
e cantidad di candela cu tin pa motibo 
cu tin mas control, el a fmalisa. □ 


Magic Plane 2 a aterisa pa 
prome biaha na Aruba 



ORANJESTAD - Pa 
3:20pm Aeropuerto di 
Aruba a yama bon bini na 
e avion di Westjet “Magic 
Plane” 2. Tres mucha di 
scol a gana un campaña 
riba Facebook y a haya 
e oportunidad pa saca 
potret den e avion. 

Mester a share un potret riba 
e pagina di Facebook di Aruba 
Airport di e avion, menciona 
su nomber y mester a contes- 


ta for di ki tempo Westjet ta 
bulando pa Aruba. E contes- 
tanan ta E avion yama Magic 
Plane 2 y Westjet a aterisa pa 
prome biaha na Aruba riba 
2 di november 2008 como 
un aerolinea charter, pero a 
cuminsa cu vuelonan regular 
desde 6 di mei 2012. 

E tres muchanan di scol cu 
a gana e oportunidad pa saca 
potret a sali riba Facebook y 
nan a presenta na aeropuerto 
pa saca potret. □ 




Departamento di bombero: 

Tin 156 melding di candela pa a e aña aki caba 


ORANJESTAD - Departamento 
di bombero ta informa cu pa e 
aña aki, nan a ricibi 156 melding 
pa candela. 

Ayera Bon Dia Aruba a trece dilanti 
cu e cifra lo por ta rond di un 149. E 
departamento ta subraya cu e cifra aki 


ta mas cu esun di aña pasa durante e 
temporada aki. 

Aunke cu e departamento no tin e ci- 
fra actual di aña pasa, nan ta subraya 
cu e candelanan di mondi den mayo- 
ria di ocasion ta boternan di glas cu 
ta cende pa via di solo.Manera Bon 
Dia Aruba a menciona caba, e echo 


cu e isla ta asina seco actualmente ta 
haci cu e candelanan di mondi ta ex- 
pande hopi lihe. Mientras cu ora awa 
ta yobe, mayoria di e candelanan cu ta 
pasa ta pasobra cu awa ta drenta cash- 
inan di coriente y esaki ta ocasiona 
corto circuito. Ayera Bon Dia Aruba 
a publica cu recientemente tin hopi 


candela ta pasa rond. Den fin siman 
dos candela a tuma luga, un di esaki- 
nan tabata asina grandi cu polis mes- 
ter a cera e caminda na Santa Martha 
mirando cu e candela a expande hopi 
lihe. E huma tabata stroba visibilidad 
y e habitantenan den vecindario ta- 
bata alarma. □ 

En total, mas detencion y mas multa den carnaval 61 






ORANJESTAD - Tin es- 
pacio pa mehoracion, 
esey ta reaccion di cu- 
erpo policial despues cu 
a analisa e temporada di 
carnaval y e cantidad di 
detencion y multa cu es- 
aki a trece cu ne. A pesar 
cu na diferente ocasion e 
cifranan di detencion ta- 
bata mas abou compara 
cu aña pasa, e total ta mas 
hopi. 

“Aunke cu e cantidad di de- 
tencion no ta hopi mas, toch 
nos a spera cu e lo a baha en 
bes di subi. Mescos por mira 
e multanan a subi substan- 
cialmente, esaki no ta un 
bon señal”, asina Lito Lacle, 
Vocero di Cuerpo Policial 
Aruba a bisa. E1 a analisa e 
cifranan di detencion y mul- 
tanan cu Polis a parti durante 
e periodo di carnaval 2015 y 
a compar’e cu e cifranan di 
aña pasa. 

Mas agresividad y droga 

Tin algun tendencia cu ta 
bale pena subraya, manera ta 
e aumento den cantidad di 
detencion na eventonan pa- 
riba di brug. Ta un asunto cu 
tin atencion di e organisacion 
policial, no solamente pa 
eventonan carnavalesco, sino 
tambe pa otro eventonan 
publico den e area specifico 
aki. Di otro banda, ta nota un 
aumento den delitonan, pues 
cu e sospechosonan cada bes 
ta bira mas agresivo, tin mas 
droga den nan poder y hasta 
arma. Danki Dios no a haya 
ningun arma di candela, pero 
si arma blanco na cantidad. 


un CRUISE PA 2 completamente GRATIS' 


hende banda di caminda y e 
temporada tabata mas cor- 
tico, a yega na un cantidad 
di 206 detencion y a reparti 
Afl. 71.920,= na multa. E au- 
mento den multa ta debi cu 
a hisa e sumanan cu mester 
paga na multa pero tambe ta 
debi cu e sospechosonan ta 
comete mas delito den forma 
simultaneo y asina e multa ta 
subi. 

“Nos ta sinti cu tin hopi 
espacio pa mehoracion den 
comportacion. Nos ta nota 
cu e edad di e sospechoso- 
nan tambe ta bahando, locual 
tambe ta preocupa nos. May- 
ornan den esaki mester asu- 
mi nan responsabilidad riba 
nan yiunan y no djis baha y 
bay laga nan na eventonan sin 
supervision di hende grandi”, 


tabata por lo menos un di e 
sugerencianan di parti di e 
departamento di Comuni- 
cacion, informacion y pre- 
vencion di Cuerpo Policial 
Aruba. 

Analisis 

Cuerpo Policial lo analisa e 
cifranan aki mas profundo 
den e simannan nos dilanti, 
pa por determina nan mane- 
ho pa otro aña miho ainda. 
Ta sinti cu den hopi evento 
e cantidad di detencionnan y 
multanan a baha, pues mester 
revisa e eventonan den cual 
e cifranan a aumenta pa por 
tin miho medidanan di pre- 
vencion pa alerta tur envolvi 
di e consecuencianan di mal 
comportacion durante even- 
tonan publico asina.Q 


2014 

Durante carnaval 60 di aña 
2014 a detene 192 sospecho- 
so durante henter e tempo- 
rada, cu tabata mucho mas 
largo y eventonan a conta cu 
mas participante den parada 
como tambe banda di ca- 
minda. Hopi hende a bin di 
afo pa aprecia nos celebracion 
di special. E aña ey a reparti 


Afl. 59.365,= na multa den 
cuadro di e maneho di “Faya 
bo Haya” pa cual bo por paga 
un multa mesora pa recobra 
bo libertad despues di even- 
tonan di carnaval. 

2015 

Cifranan di e aña aki, den 
cual tabatin menos partici- 
pante den parada, menos 

ECONOMIA/FINANCIA 



Segun Camara di Comercio (KVK) 

IMF ta expresa mesun preocupacion cu College Financieel Toezicht (CFT) 


U « 



ORANJESTAD - Camara 
di Comercio y Industria 
(KvK) tabata un di e in- 
stitucionnan cu a reuni 
cu delegacion di Fondo 
Monetario Internacional 
(IMF) durante nan bishita 
recien na Aruba. Mientras 
tanto, e rapport prelimi- 
nar di e delegacion a keda 
publica dia 13 di februari 
ultimo. 

KvK ta desea di ‘highlight’ 
e pasahenan mas impor- 
tante di e rapport aki, y 
añadi algun comentario. 

1. E crecemento economico 
fuerte di 2013 a baha di mas 
di 4.5% na 2014. Aunke tur- 
ismo a sigui crece fuerte, un 
bahada amplio den otro sec- 
tor a tuma luga, pa motibo 
di falta di confianza, incer- 
tidumbre encuanto maneho 
fiscal y retraso den inversion. 
IMF no ta duna un cifra ex- 
acto kico e crecemento di 
GDP pa 2014 lo tabata. 

2. Crecemento economico 
na 2015 ta proyecta pa ‘subi 
te na 2.25%’. Turismo lo 
sigui crece, pero na un paso 
mas modera compara cu ul- 
timo dos aña (2012, 2013). 
Demanda local por mehora 
si incertidumbre tocante 
maneho fiscal mengua y al- 


gun proyecto PPP (Green 
Corridor, Ringweg) yega na 
ehecucion. 

3. Deficit fiscal a logra baha 
te 5.25% di GDP na 2014, a 
base di baha gasto di ‘bienes y 
servicio’ y e reforma di fondo 
di pension APFA. A pesar di 
esaki debe publico a surpasa 
80% di GDP aña pasa. 

4. Gobierno tin planea pa 
consolida su posicion fman- 
ciero considerablemente na 


2015. Ta intencion di reduci 
deficit te 3.75% di GDP, a 
base di cambio den derecho 
di empleado publico y reduc- 
cion di nan cantidad. 

5. Medida structural grandi 
ta necesario pa cambia rum- 
bo di debe publico a media- 
no plaso. Mesteryega na un 
surplus manera gobierno tin 
proyecta pa 2018 y mantene 
esaki por lo menos te 2020 
pa por baha debe te mas o 
menos 70% di GDP. Sin em- 


bargo, e obhetivonan aki no 
por ser logra cu e medidanan 
actual. Sin medida adicional, 
deficitnan lo keda halto, y 
debe lo sigui crece a mediano 
plaso. Gobierno ta insisti cu 
nan plan pa ahuste a mediano 
plaso ta contene e medidanan 
necesario pa logra nan meta- 
nan. IMF obviamente no ta 
comparti e opinion aki. 

6. Pa yega na e metanan fis- 
cal aki lo exigi tanto medida 
pa aumenta entrada, como 
medida pa baha gasto. Segun 
IMF, tin espacio pa aumenta 
entrada via impuesto indirec- 
to. Na banda di gasto, gasto 
di personal lo tin prioridad 
mirando e tamaño di e pay- 
roll. 

7. Aruba lo enfrenta prob- 
lema grandi a largo plaso pa 
motibo di poblacion envehe- 
ciendo y legislacion laboral 
demasiado rigido. Ta reco- 
menda desaroyo di un mane- 
ho di migracion laboral sos- 
tenibel y reduci ‘cost of doing 
business’. 

Mesun preocupacion 

Di su banda, KvK ta recon- 
oce den e rapport varios 
punto cu a ser discuti am- 
pliamente cu e delegacion 
di IMF. IMF ta expresa e 
mesun preocupacion cu tin 
den e carta recien di College 
Financieel Toezicht (CFT) 


unda ta evalua e medidanan 
programa pa gobierno ( lista 
di 24 medida di e meerjaren- 
projectie). 

Ta yega na conclusion cu e 
medidanan no ta suficiente 
pa cambia rumbo di e debe 
publico. Den su rapport di 
aña 2010, IMF su ‘worst case 
scenario’ tabata cu Aruba lo 
a yega na un debe di 75% di 
GDP na fin di 2015. Awor 
nos ta riba 80% caba na fin di 
2014, y rumbo pa 90%, si no 
sucede algo drastico pa bira e 
timon di e barco . 

Un di e medidanan cu KvK 
tambe a trece dilanti varios 
biaha den ultimo añanan ta e 
reduccion di gasto di personal 
cu gobierno lo mester aplica. 
A corta severamente caba den 
‘bienes y servicio’ y gasto di 
interes na 2015 lo subi con- 
siderablemente compara cu 
2014. 

Tambe IMF ta menciona 
e problemanan di mercado 
laboral (legislacion rigido y 
migracion laboral) y ‘cost 
of doing business’, causa pa 
procedura largo y costoso 
den gobernacion pa tur tipo 
di permiso. 

Crisis fmanciero 
gubernamental 

KvK ta di opinion cu mester 
yega na un plan mas exacto 
pa Aruba sali for di e crisis fi- 
nanciero gubernamental aki. 
Esey lo por termina cu e ac- 
tual incertidumbre cu ta stro- 
ba inversion den sector priva 
y ta stroba desaroyo econom- 
ico. Tambe e plan lo mester 
mustra unda gobierno lo bay 
tuma medida pa aumenta en- 
trada, y unda ta corta gasto. 
Sin corta gasto lo no tin un 
base pa hustifica e sacrificio 
cu lo pidi di e ciudadano y e 
empresario. 

Banda di cierto elogio pa 
pasonan tuma caba (AOV, 
AZV) e rapport aki ta mus- 
tra cu ta keda hopi pa haci pa 
Aruba sali for di e crisis aki, 
cu no ta un crisis economico, 
sino un crisis di fiansa publi- 
co, y cu por lo tanto mester 
ser atendi como tal. □ 

Habitante a topa cu bisiña sin bida 
benta abou den cas 



ORANJESTAD - Dia- 
mars den careda di 2or at- 
ardi habitante a yega cas 
y topa cu su bisiña benta 
abou no ta reacciona den 
su apartamento a bati 
alarma na autoridadnan. 

Di biaha ta despacha ambu- 
lancenan y rapid responder 
den Kamerlingh Onnestraat, 
na yegada di e personal di 
ambulance e persona no ta 
reacciona mes di cual ta un 
hende muhe di biaha a cum- 
insa cu reanimacion di du- 
racion di 45 minuut cual e 
procedura ta. 

Polis y recherche tambe a 
acudi na e sitio y despues di 
basta rato cu personalnan di 
Ambulance a practica e re- 


animacion a yama dokter pa 
constata dokter ya cu no por 
haci nada mas. Segun e habi- 
tante trempan e señora tabata 
keha di dolor na pecho y no 
tabata desea di a bay dokter, 


pasobra el a kere e lo tin aire 
paden y pa merdia nan hay’e 
morto den su cas. Dokter a 
presenta y constata morto di 
G.A Bravo Hinestroza naci 
na Colombia 29 Juli 1974.Q 



Atraco na Wei Pau Supermarket 



caha, cual e atracado a bay cu ne. 

E atracado a subi den un Daihatsu 
blauw cu number A23452 y a sali 
bay direccion pazuid. Aki el a dal 
un Toyota Yaris blanco y a sigui 
core. E Yaris a para na e pomp sta- 
cion di Texaco Sasaki, caminda 
polis a tuma tur dato. 

Atraco Team a presenta na e su- 
permercado y awo e caso ta den 
man di autoridad. 

Den oranan di marduga a haya 
e Daihatsu den cual e atracado 
a huy, den Luxemburgstraat na 
Eagle.Q 


ORANJESTAD - Dialuna ano- 
chi laat, polis a ricibi notifica- 
cion di un atraco arma cu a caba 
di sosode na Wei Pau Super- 
market, situa den Caya Danza. 

Polis a presenta na e sitio mesora, y 
aki a haya sa cu ta trata di un atra- 
cado cortico, poco yen, bisti ful na 
preto cu su cara tapa, cu a drenta e 
supermercado, cu arma di candela y 
a exigi placa. Na e momento ey, ta 
solamente 200 florin tabatin den e 


























Moringa Pure Moringa Oleifera Puro 

Moringa ta posiblemEnte e mata mas asombraso cu a yega di worda sludia y segun 
esunnancu sa eta e mata cu mas te duna bek den naluralesa. Tln hopi peticien pa un bon 
fuente di Monnga y esunnan cu ta uza Mormga caba hOpi biaha ta considera pa piki'e fOrdi 
e mata cu ta aparece hopi den nos uegetecion local. E realidad la cu djis corta e mata y 
tiaha un Le no necesanamenie ta e rtiiho martera pa saca e rnaximo probecho di Monriga e 
mata milngroso canoci pa su cfectcnan di sanacion Moñnga Pure di Only Natural la 
scoge e blachi han ora nan ta jong, la seca nan den un forma nalural y ta mula nan di 
manera cu e por wordo d igeri faci I, E pgiro aki ta wardo hfnca den un capsula vegetgriang 
y ta wordo poni den un boler color scur pa preserva su potencia. E nutrienle nan hopi 
dcnso di Mqringa Oieifcra ta haci e suplemento un fuenle nalural di vitamina. mincral y 
antioxidanie poderoso. E Moringa Pure di Only Natural Inc., notin adilivo ni preservativo. 


* Apoyo nutricional pa wowo y cerebro 

* Promove c structura colular di e curpa 

* Contemdo halto di vitamina y mineral 

* Apoyo nutricional pa un cuero saludabeJ 

* Apoyo pa higra y riñon saludabel 

* Por yuda alivia inflamacion 

* Aumenta e concenlracton y atencion 

* Promove mctabolismo 

* Rico den antioxldahte 

* Promove digestion 

* Aumenta energia y stamina 

* Por yuda mehora circuJacion 

Moringa ta yen di nuiriente, antioxidante y 
proteina saludabel y la un fuente natural di 
Calki, Poiasio* Vilamina A, B.C.E, 
anlioxrdante, ñavonoids y nulrienté.. 

E ia stimula e nivcl di hcmnglcbina den 
sanger y ta oontene un canlidad 
significanle di hero, cual ta fortalecB 
e sistema inrnurrologico. 

Moringa por yuda mantene cuero / 
sano, maniene nivel d-i sucu 
den sanger, presion. alivia 
hinchamenlo y celme 
sistema nervioso. 

Auto di Polis 
ta bolter den 
saliña na 
Santo 
Largo 

SAVANETA - Diamars 
den careda di 2or mer- 
dia, riba caminda paden 
di Savaneta na Santo 
Largo, un auto di Polis ta 
bolter y bay cay bek riba 
su 4 wielnan den e saliña. 

Patruyanan ta yega na e sitio 
y hasta ambulance, debi cu 
tin un polis cu a ricibi her- 
ida leve, debi na e impacto 
fuerte. 

Specialista di trafico a bin 
topa cu e auto destrui na e 
parti dilanti y e dak dobla 
unda e zwaailight ta. 

Segun e chauffeur di e auto 
di polis, ta declara cu e ta- 
bata bayendo ariba, nan a 
hala poco na man robes pa 
e personalnan di WEB tra- 
hando pazuid di caminda, 
den esaki e chauffeur lo 
a perde control bay den e 
saliña bolter y cay bek riba 
su 4 wielnan. Ambulance 
a acudi na e sitio pa atende 
cu e oficial y transport’e pa 
Hospital.Q 

Hulanda si ta keda atras 

Union Europeo logrando su meta pa uzo 
di energia duradero 


ORANJESTAD - Si e 
Union Europeo ta keda 
riba e caminda di uzo di 
energia alternativa, du- 
radero, e lo cumpli cu su 
meta pa 2020. E meta ta 
pa uza 20% energia berde, 
pues cu mester bin di fuen- 
tenan duradero manera 
biento, solo, biomasa y 
otro tecnologia sostenibel. 

E noticia positivo aki a bin 
di European Environment 
Agency. E agencia aki a saca 
un rapport ayera riba e ultimo 
desaroyonan riba reduccion 
di emision di C02 y otro gas 
cu tin efecto negativo pa nos 
clima. E rapport aki ta mus- 
tra cu e tecnologia di energia 
menciona ta e ‘forsa princi- 
pal’ pe reduccion di e emisi- 
onnan. 

Si e paisnan miembro di 
Union Europeo no a inverti 
den e tecnologia aki y no a 
stimula e uzo aki, e consumo 
di combustibel tradicional 


manera carbon lo tabata 7% 
mas halto den e periodo 2005 
pa 2012. 

E uzo di e tecnologia nan aki 
tambe a percura cu e paisnan 


tabatin un suministro di en- 
ergia mas sigur. E combusti- 
bel mas reemplasa tabata car- 
bon; consumo lo a crece cu 
13% si no a reemplasa esaki 
pa energia duradero. Y e uzo 


di gas natural lo tabata 7% 
mas halto. Locual no tabata 
bon, considerando e reserva- 
nan di gas na Europa birando 
mas chikito, segun e agencia 
Europeo. 


E director di e agencia ta bisa 
cu energia duradero ta biran- 
do un di e storianan mas exi- 
toso na Europa den un tempo 
basta cortico. E ta kere cu si 
Europa ta keda inverti den 


innovacion riba e tereno aki, 
esaki lo bira e motor princi- 
pal tras e economia Europeo. 
Asina lo reduci e emisionnan 
malo y na mesun momento 
creando cuponan di trabou. 

Hulanda 

Remarcabel ta cu Hulanda, 
antes un di e paisnan mas in- 
novativo y promotor di ener- 
gia berde, ta cana atras. Sue- 
cia, Latvia, Finland y Austria 
ta e paisnan cu ta uza 30% 
energia berde awor. Nan ta 
cana dilanti. Pero Hulanda, 
y tambe Malta, Luxemburgo 
y Gran Britania ni ta yega un 
5%. Si ta compara e porcen- 
tahe aki cu esun di Aruba: a 


base di gobierno su cifra otro 
aña nos ta pasa e 50% di uzo 
di energia renoba. Ta conta 
si riba e planta di Ecogas cu 
mester genera gas pa WEB ai- 
nda y e di dos parke di molina 
na Urirama. Fuentenan pafo 
di gobierno ta papia di un 
20% pa 25% . 

Pa cu Hulanda, e pais aki 
tambe ta keda atras den e re- 
duccion di emision di C02. 
Y tampoco ta cumpli cu e 
meta di baha e consumo di 
energia. 

Esaki e agencia Europeo ta 
conclui a base di un inves- 
tigacion na e 17 miembro di 
Union Europeo.Q 




m Samsung Provides Innovative 
.^yv) Smart School Classrooms to Aruba 


Aruba (January 27th, 2015) - Samsung Electronics launched in Aruba its Smart School, an integrated platform that helps teachers to 
develop an interactive learning environment with its students. In partnership with the Ministry of Education, Samsung will be providing 
two schools in need with two Samsung Smart School classrooms, including the latest electronic devices and solution at no cost, offering 
a brand-new e-learning experience to students and connecting them to infmite learning possibilities. 


“With the Smart School Project, Samsung continues to strengthen its commitment to society through the development of educational 
programs that transform the lives of young students in our countries, providing the most innovative technology tools to serve their 
development,” said Silvia Cuevas, Citizenship ManagerforSamsung Electronics Latinoamerica. “Westrongly believethattechnologycan 
create new learning possibilities for students, helping them along their way towards life-long learning and whole-person development in order 
to acquire the knowledge and acquire the knowledge and skills needed in society today. In the region, during 2014,27 schools and more than 
22,000 students benefited from Samsung Smart School in 11 countries, with a total of 32 digital classrooms.” 

Smart School, an initiative that Samsung developed in collaboration with the Ministry of Education 
and the Non-Profit Organization Glasswing International, is a projectthat provides students and faculty 
the technological tools to share content in a more interactive way through educational software. 
The project includes teachertraining, performance monitoring, installation and maintenance of digital 
classrooms in participating schools and the use of reading comprehension software: Progrentis. 



Aruba’s Ministry of Education recognized that the Samsung Smart Schools are 
the best way to improve the education of its students and to acclimate the children 
of Aruba with the technology they need to succeed. 

Locutora Erin Croes: 


Magic FM kier logra tin su propio edificio cu ta promove green energy 


ORANJESTAD - Den un Croes ta duna di entende 
comunicado di prensa, cu Magic FM kier logra 
locutora y directora Erin haya nan mesun edificio. 





Riba dia 25 di april Magic 
lo ta celebrando 17 aña 
di existencia. Tambe el a 
añadi cu su deseo ta pa ta e 
prome emisora cu lo traha 
y promove green energy 
den un forma futuristico. 

Sra. Croes a comenta “Nos 
tin algun tempo caba ta tra- 
hando pa logra nos propio 
Magic Building. E ta un soño 
di mi hopi aña caba. Nos 
peticionnan ta departamen- 
tonan concerni y ta spera 
pronto yega na un prome 
paso pa yega na esaki.” Segun 
sra. Croes, despues di a logra 
un compania stabiel pa e ul- 
timo 16 añanan, pa ta doño 
di un propio edificio cu por 
sirbi como un centro comer- 
cial tambe ta un meta grandi. 

Sobrevivi crisis 

E conservacion di un negoshi 
sano te cu stabiel no ta nada 
facil den un temporada di 
crisis fmanciero na 2009 y 
despues na 2012 atrobe. Se- 


gun sra. Croes, nan a lucha na 
un manera balente y a sigui 
dilanti. Despues a muda pa 
South Beach Center na 2009, 
a resulta inversionnan grandi 
pa keda un emisora competi- 


tivo, moderno cu lo ultimo 
den tecnologia pa por ta na 
standard internacional como 
un Radio Station tecnologi- 
camente prepara y updated 
cu e ultimo programanan y 
software cu sali. Sra. Croes, 
den e comunicado ta subraya 
cu ta importante como com- 
erciante pa no inverti pa loco 
y ta cauteloso. 

Awo cu e oportunidad pre- 
senta, den un momento ap- 
ropia. Magic kier haci varios 
inquiries cu compania local, 
pero tambe internacional y 


pa logra haci Magic e prome 
emisora riba green energy. 
Tin asina hopi beneficio y 
obviamente asina por spaar 
tambe. □ 


Biblioteca Nacional lo no cera merdia mas 



ORANJESTAD - Desde 
ayera, Biblioteca Nacio- 
nal a cuminsa cu un servi- 
cio nobo den cual nan lo 
no cera merdia mas riba 3 
dia den siman. 

Bon Dia Aruba a purba di 
haya reaccion di Biblioteca 
pa locual ta trata nan servicio 
nobo, 

pero no a logra esaki. Biblio- 
teca ta brinda servicio desde 
9or di mainta te cu 7or di 


anochi nonstop, riba dialuna, 
diaranson y diabierna. Dia- 


mars y diahuebs Biblioteca 
Nacional na San Nicolas lo 
ta habri nonstop te cu 7or di 
anochi. E orario nobo ta con- 
ta pa Departamento Arubiana 
den Bachstraat tambe. Segun 
un comunicado di prensa di 
minister di enseñansa esta 
Michelle Hooyboer - Win- 
klaar, ta despues di hopi aña 
cu ta introduci e servicio aki 
na publico y sra. Hooyboer - 
Winklaar ta participa cu e era 
nobo pa biblioteca a cuminsa 
y hopi mas novedad y lo sigui 
den transcurso di tempo.Q 

Poetanan local trahando riba un obra titula: 

“Hobennan ta e futuro di e presente” 



ORANJESTAD - E dos 
poetanan local RosaBelle 
Illes y Osvaldo Correa 
ta trahando hunto riba 
e filmacion di un poema 
titula “Hobennan ta e fu- 
turo di e presente”. Actu- 
almente nan ta filmando 
e material pa lansa esaki 
riba Youtube den e siman 
cu ta bin. 

Segun sra. Illes e meta di e 
e poema ta pa reta e dicho 
popular M Hobennan ta e fu- 
turo di mañan M dor di pone 
enfasis riba presente en bes 
di futuro y en bes di mañan, 
pa e motibo ey e titulo "Ho- 
bennan ta e futuro di pre- 
sente" . E prome frasenan 
di e poema ta bisa, "Damas y 
cabayeros, nos ta akinan pre- 
sente na nomber di presente. 
Desafortunadamente pre- 
sente no por ta presente awe 
nochi pa motibo cu futuro 
a secuestr’e. Sociedad como 
su comandante a declara cu 
desde awo en adelante futuro 
ta na mando. Sinembargo, 
atraves di ami, atraves di abo, 
atraves di anos, atraves di tur 
hoben, presente kier a in- 


forma cu ta e mester wordo 
balora” 

Hoben y talentoso 2013 

Sra. Illes ta conta Bon Dia 
Aruba cu nan a wordo acerca 
dor di e proyecto hoben y 
talentoso di prome minis- 
ter Mike Eman na augustus 
2013. Unda cu nan a pidi nan 


pa skirbi un poema tocante e 
situacion coriente di hoben- 
nan. Sra. Illes y sr. Correa 
a bay sinta banda di lama y 
eynan nan a skirbi e poema 
den 2 ora despues di delibera 
y haya inspiracion. Sra. Illes 
ta bisa “ Ami cu Osvaldo ta 
treciendo un mensahe na 
nomber di presente, pa activa 
e importancia di awo”. 

Nan tur dos a sali den e 
agenda di Hoben y Talen- 
toso e aña ey pero sra. Illes 
no tabata na Aruba pa e por 
presenta esaki, semper nan 
kier a graba e poema y por- 
fin nan a haya oportunidad di 
haci esaki. 

Illes y Correa 

Manera Bon Dia Aruba a 
publica prome, den entrev- 
istanan anterior Sra. Illes 
ta autor di dos coleccion di 
poema “Beyond Insanity” 
(2005) y “Spiel di mi Alma” 
y ta e creador di un kalen- 
der di Arte titula “wholism” 
(2012). Durante su carera 
literario sra. Illes a presenta 
su trabou na Aruba, Corsou, 




Bonaire, Grenada y Hu- 
landa. Actualmente sra. Illes 
ta trahando riba un buki pa 
mucha en colaboracion cu 
cantante/compositor y tambe 
e maestro di e tayer di mu- 
sica di Art Rules Aruba Levi 
Silvanie di Corsou. sra. Illes 
tin un Bachelors den Psico- 
logia y un minor den Ingles 
di Webster University. Un 
Msc. den psicologia social 
na universidad di Leiden y ta 
actualmente un candidata pa 
un doctorado den psicologia. 
Sr. Correa ta un hoben poeta 
y actor cu ta hopi activo den 
mundo di arte aki riba e isla. 
E ta un personahe hopi con- 
oci. Ora Bon Dia Aruba a 
puntra sr. Correa kico ta su 
inspiracion el a bisa “E cos- 
nan cu ta inspira mi ta hende 
cu mi ta rondona mi mes cu 



ne. Manera e hobennan di 
gang di arte, tanto na Aru- 
ba como Corsou, diferente 
tayer cu mi a haci, e meneer 
y e juffrouwnan cu ta siña 
mi.”Q 

Acarus of “bed bugs” causa di hopi malesanan alergico 




E palabra acarus of “bed 
bugs” mes ta nifica “hopi 
chikito” of cu “no por 
wordo kibra”. Nan ta un 
sub- clase di haraña. Tin 
casi 5000 sorto di acarus, 
pero ta kere cu tin casi 
mey miyon sin descubri. 
Nan ta bichi hopi chikito 


cu no por wordo mira cu 
wowo, pero mester un mi- 
croscop pa wak nan. Nan 
ta bichi hopi antiguo riba 
mundo, di 400 miyon aña 
pasa nan ta existi. 

Tin acarus den tera, den awa 
te hasta den lama. Un di e 


mas conoci ta e acaro di stof 
cu ta biba casi den tur luga di 
mundo, pero mas tanto den 
clima cayente cu humedad 
halto. 

Un especie comun aki ta e 
Dermatophagoides farinae y 
pteronyssinus. Nan ta biba 


den stof di e casnan, pero 
como cu nan ta depende di 
e humedad, nan no ta gusta 
luz pa e motibo ey nan luga 
preferi pa biba ta e ma- 
trasnan, cusinchi, tapijt etc. 

Den e luganan ey nan ta haya 
nan cuminda faborito cual ta 
e celnan di cuero di hende 
y animal y nan ta reproduci 
den e fibra di tela natural mas 
tanto laken di pluma, ma- 
tras, cortina, cusinchi, mue- 
blenan, cashi cu paña y stoel 
di auto. 

Nan ta resisti e forsa di vac- 
uum pasobra nan tin huña 
manera gancho na nan pata, 
loke ta haci cu nan ta gara na 
e material unda nan ta biba 
y no ta asina facil pa nan los. 
Nan no ta morde ni ta trans- 
miti malesa pero den hende 
alergico si nan ta produci sin- 
tomanan severo. 

Alergia a causa di “bed 
bugs” 

Ta wordo calcula cu e acarus 
di stof ta produci entre 50 pa 
80% di caso di asma, eczema 
(alergia de cuero) rinitis y 
otro malesanan alergico. 

E reaccion alergico di e pash- 
ent ta sosode pa e webo y e 
sushi di e acarus. E sushi ta 
asina chikito cu ora nos ta 
sacudi un cama of ora nos 
ta cana riba tapijt of ora di 
cera cortina, nan ta bula den 
aire y ora e persona alergico 
ta respira e sorto di particula 
ey, e reaccion ta cuminsa, 
esta un inflamacion di parti 
pa den di nanishi cu ta sigui 
pa nistermento, wowo cu ta 
core awa, te asma bronkial. 

De un gram di stof tin mas 
o menos 100 pa 500 bichi, y 
cada bichi ta produci 10 pa 
20 particula di sushi pa dia. 
Eynan nos por calcula cu- 
anto particula un persona ta 
aspira door di su nanishi. Si 
un bay durante su prome aña 
tin contacto cu “bed bugs”, e 
por ta un causa de alergia pa 


henter su bida. 

Tratamento 

Actualmente e miho manera 
pa trata e alergia ta evita e 
stof hunto cu medicina pa 
alergia (anti-histaminico of 
corticosteroid), pero princi- 
palmente mester controla e 
nivelnan di acarus di stof. 

Rond di cama ta un luga ideal 
pa acarus di stof, Tin estudio 
cu a demostra cu e cantidad 
di bichi den un matras por 
ta hasta 2500 pa cada gram 
di stof. Tin matras cubri cu 
polietileno loke ta haci dificil 
pa e acarus pasa dor di dje. 
Mester laba frecuentemente 
e paña di cama y hacie cu awa 
cayente. Mester mantene e 
cas limpi ta yuda baha e can- 
tidad di acarus aunke no ta 
kif e completamente. 

Uza filtro HEPA (filtro di 
capacidad halto) un biaha pa 
siman y preferibel no dilanti 
di e pashent, Laga e persona 
sali for di cas tanten cu ta 
wordo haci limpi y bolbe un 
ora despues cu a caba di haci 
limpi. Laba e funda di cusin- 
chi y laken di cama un biaha 
pa siman cu awa na 55 grado. 

Uza detergente hipo-aler- 
genico pa yuda elimina e aca- 
rus di stof. Mantene e hume- 
dad abao di 50% ( e casnan 
cu airco tin menos acarus) 
Uza un funda di cusinchi 
contra acarus pasobra e piesa 
ey ta un parti critico dor di 
humedad cu ta keda debi na 
e respiracion di e persona ta 
bira un luga hopi bon pa e bi- 
chinan aki crece lihe. 

Evita popchi di peluche. Si 
tin chens di saca e matras 
pone para den solo, ta ideal 
pasobra luz di solo ta algun 
ora ta mata e bichinan. Pone 
e paña den cashi sera. Haci 
limpi sin lanta stof cu un 
paña muha. Tin producto 
contra acarus pa spuit tapijt 
cortina y matras, esaki por 
wordo uza cada tres luna. □ 



Hasi bo celebracion 
inolvidabel! 


Casamento,aniversario,hasimento di aña, 
nos tei pa asisti bo den e parti financiero. 

MARIBOMBA a bira kens 
di tur e spinning cu e go- 
bierno aki a haci den e 
ultimo 48 oranan. No tin 
forma mas pa nan elogia e 
rapport di IMF mas. 

Di TUR forma, nan a bisti’e, 
papi’e, gab’e, ilustr’e, y 
apoy’e. Ta manera cu gobier- 
no di Aruba a wordo nomina 
pa un premio Oscar. Anto 
nan ta e UNICO cu ta uzan- 
do e lenguahe ey.. nada con- 
tra, pero por lo menos, bisa e 
cos MANERA cu e ta.. nan ta 
papia con BON IMF a bisa 
cu nan ta, y ora cu e comen- 
tario cambiay bisa.. pero, nan 
ta para y delete e resto. SE- 
RIO. No tin UN forma mas 
CON nan por a SUGAR coat 
e asunto, manera Dios di ta 
basta.. 

Awor un politico veterano 
a yega di bisa..shon, un por 
ta robes, pero TUR.. anto 
AINDA bo ta kere cu bo ta 
bon? Di otro banda MARI- 
BOMBA ta COMPRONDE 
e alegria di e gobierno pa 
broma cu un rapport asina..y 
sigur di IMF. Problema ta 
cu, e ta haci e sla despues 
solamente mas duro. Pasobra 
realidad ta algo y sugar coat 
algo, ta otro. 

Mes momento e minister 
frusto a admiti cu cos NO ta 
di gaba cu Hulanda. Imperi- 
alistanan cu ta IMPONE, y 
kier mustra SUPREMO riba 
nos isla chikito. Keda para 
ariba cu nos NO ta Corsou y 
tampoco St. Maarten. Shon, 
berdad. Nos no ta nan. Nos 
ta PIO.. Ta solamente nos no 
a haya e sla ainda manera cu 
e otro dos islanan a haya. Tin 


informacion cu esey ta na ca- 
minda.. Se le va a salir por la.. 

. KERE MARIBOMBA.. 

Ta comprendibel tambe cu 
partidonan opuesto ta ‘HU- 
BILANDO’ y CELEBRAN- 
DO cu e informacion aki. 
Cos malo semper ta bende 
miho toch? Anto kico miho 
cu un documento di IMF cu 
ta bisa cu TIN CU TUMA 
MEDIDA. Oposicion a coy 
e cos ey y plam’e y smeer e 
manera NAN di ta basta. Y 
pa cada articulo cu gobierno 
manda pa prensa, oposicion 
ta bin cu uno contra. 

Y ami cu bo ta wordo EN- 
TRETENI, of CANSA cu 
e informacion aki. MARI- 
BOMBA ta sinta KE- 
TOOOO warda ora cu trata- 
mento di presupuesto bin. 
Pasobra ta E ORA cos ta sin- 
ta..pasobra gobierno AINDA 
no a DICIDI ki medida ta 
tuma EXTRA, of SI ta tuma 
medida mes. Hulanda ta sinta 
warda NETCHI warda, wak. 
Anto si resulta cu no ta bay na 
nan amen, spera cos. AFWA- 
CHTEN dus.. 

Ate.. Awo Venezolanonan 
residencia na Aruba cu ta pro 
e gobierno di e presidente 
Maduro, tin pensa di bay ‘de- 
mostra’ nan apoyo pa e go- 
bierno. Nan a participa esaki 
na consulado. Y consulado 
na su turno ta anuncia esaki. 
Bo por kere cu Rubianonan a 
bira LOCO..comentarionan 
NEGATIVO so por a tende. 
Bay bo pais bek, y bay protes- 
ta EY.. Si asina bon bo gobi- 
erno ta, bay bo pais bek!.. EE 
Rubianonan a bira brabooo.. 


ban wak.. Diahuebs e ‘mani- 
festacion’ of SOSTEN pa 
Maduro lo ta.. MARIBOM- 
BA por spera CONFRONT- 
ACION di e grupo cu NO ta 
sostene MADURO..pasobra 
nan TAMBE t’ey.. 

Pregunta ta, si nan mester di 
un PERMISO pa ‘manifesta’. 
Y si tin RIOT comando cla 
para ta spera e grupo. Bo 
mes sa..ta cos INTERNA- 
CIONAL cu POR sali for di 
man.. Nan di.. MARIBOM- 
BA ta bay BULA eybanda y 
wak KICO ta KICO.. 

Anto como si fuera poco, ata 
na television ta mustra CON 
Venezolanonan ta biaha bin 
ARUBA pa haci compras. 
Pero no cosnan de luho. 
No, combustibel’s di prome 
necesidad. Cos a bay asina leu 
cu a te hasta traha reportahe 
di dje. Anto e canal interna- 
cional Spaño a pas’e. 

E la pasa DOS diferente re- 
portahe. Uno con e Venezo- 
lanonan ta drenta supermer- 
cado pa cumpra..y laga luga 
BLO bashi!.. pone supermer- 
cado MAN na cabes, pa wak 
CON nan ta logra yena e 
rekinan pa e hendenan local. 
Anto e OTRO reportahe, ta 
con Venezolanonan ta yega 
Aruba y keda na luganan cu 
NO ta hotel convencional. 
Nan ta keda den apartamento 
of otro luganan di hospeda- 
he. MAS BARATA, y MAS 
hende den UN camber.. 
TURISTA di CALIDAD nos 
kier????Otty ta bisa cu ta cos 
di awendiaaaa.. 

Ata otro fenomeno..polis 
NO ta den mucho luz posi- 


tivo!.. Den TUR sentido.. 
Dos auto di polis ta envolvi 
den un accidente casi fron- 
tak.Nos a raporta riba esey 
caba. Ata e siman aki, OTRO 
auto di polis ta bolter..ta core 
e polisnan NO por core auto 
mas? Nan NO a haya les con 
tin cu maneha esaki den for- 
ma tactico? MARIBOMBA a 
haya MIEDO di e driver nan 
policiak.ta UNDA nan a haya 
nan licencia.. hmmmm.. 

Otro cos..tabatin BASTA 
critica riba e hecho cu NO a 
mira e hefe di polis den para- 
da.. E lo tabata den parada 
si, pero como musico y NO 
como hefe maximo di po- 
lis. MARIBOMBA mes no 
a wak, pero a wordo bisa cu 
hendenan NO a haya esey 
corecto. E meneer mester 
duna EHEMPEL. 

E por wel gusta musica, pero 
e MESTER ta den parada 
segun e comentarionan. Ge- 
woon, e NO tabata corecto.. 
anto pa corona e obra di polis, 
ata tres .. no un, ni dos, sino 
TRES polis ta bay SERA den 
prizon. Nan a dicidi di ME- 
NASA hende..ta UNDA nos 
ta bay!... Tin MUCHO polis 
cu ta hungando a la, tv cops.. 
NO por sigui asina!.. 

Y fmalmente..kedando ‘riba e 
asunto di polis’. Masha fan- 
faria, ta anuncia FAYA bo 
HAYA. Cu MASHA fanfar- 
ia, ta anuncia cada weekend, 
CUANTO hende a keda de- 
tene, CUANTO boet a cay. Y 
prome cu esey, CON halto e 
boetnan lo ta.. Shon..bo NO 
ta compronde cu e cos NO ta 
funciona? Berdad bo a detene 
hende. Pero e multanan NO 


ta yuda..Hendenan NO ta 
worry cu multa mas. ESEY 
ta e mensahe cu e comunidad 
ta duna bo. Cu of SIN multa, 
hende ta SIGUI bebe, SIGUI 
bringa..y SIGUI wordo de- 
teni.. Awor, si bo ta con- 
sidera esey exitoso.. SOME- 
THING is wrong.. Loke e ta 
bisa bo pues, ta cu hende NO 
ta spanta pa multa.. Berdad, 
cu bo a gana poco placa..y 
cera algun hende pa algun 
ora, NO ta yuda.. porta e cas- 
tigo mester ta MAS fuerte.. 
leumay paga.. bay cera pa un 
luna of mas.. PORTA asina? 
E cos tabata ASINA ‘in’ cu e 
tabata practicamente ‘cool’ pa 
wordo deteni..ta na MODA.. 
anto porta pa co’i KENS.. po- 
lis ta detene, gana placa y laga 
bo bay. Enfm..ban wak con 
esey lo sigui despues. 

Carnaval a pasa.. cu su bon 
y malo, tin ALGUN cos cu 
tabata SUPER.. JOUVERT 
morning a funciona GREAT, 
aunke e fecha siiii, custum- 
ber a pone cu hopi hende 
a BRUHA di e fecha y kere 
cu JOUVERT tabata ainda 
siman pasa.. BANANA....e 
asunto di tur actividad di 
mucha riba UN dia, no ta- 
bata malo, y cambia cierto fe- 
cha tambe a bay bon. SMAC, 
a haya algun SLA..GOLPI y 
MALTRIP pisa..pero na fi- 
nal, nan a sa di recupera y 
cumpli cu nan mision. Aruba 
a luci cu un PAR di grupo 
HOPI bunita..y cu a SACA 
cara.. e restooo.. well.. Awor 
diripiente Yen di grupo a 
‘lanta for di morto’ y a bisa cu 
OTRO aña tambe nan t’ey. 
Ban wak.. TEEEEE otro aña 
carnaval!.. □ 


Advertorial 

RBC Royal Bank ta patrocina Exposicion di Arte 


ORANJESTAD - Den 
luna di januari y februari 
RBC Royal Bank a tene 
un exposicion di ‘Art by 
Stichting Mira’ den RBC 
su branch na Sasaki. 

RBC ta patrocinado orguyo- 
so di e proyecto di Stichting 
Mira, unda cu den luna di 
augustus 2014 y december 
2014, diferente hoben tal- 
entoso a pinta varios cuadra 


bunita. Stichting Mira a or- 
ganisa un curso pa e hoben- 
nan aki unda cu dos di e ho- 
bennan, Jocelyn Martinez 
(15 aña) y Yonisha Medina 
(11 aña) a termina e curso aki 
di 5 luna exitosamente. 

E artenan a resulta den varios 
pinturanan di paisahe y besti- 
anan di Aruba. 

Den un entrevista cu Sra. 


Jean Vieira, kende ta direc- 
tora y docente na Stichting 
Mira, e la menciona cu e ta 
hopi contento cu danki na 
RBC Royal Bank, e curso 
aki di 5 luna por tabata posi- 
bel completamente gratis pa 
muchanan cu Autismo. 

Pa medio di arte, muchanan 
autista ta siña expresa nan 
mes door di uza diferente 
colornan. Na mes momento 


nan ta wordo stimula creati- 
vamente. 

For di luna di augustus te cu 
december e curso aki tabata 
completamente gratis danki 
na RBC Royal Bank como 
patrocinado principal. 

Tambe mester gradici tur 
otro sponsor cu sin nan 
aporte e curso aki no tabata 
posibel: Setar NV, ASD, 


Centrale Bank, Century 21, 
Superfood y 

Fundacion Autismo Aruba. 

RBC ta invita pueblo di Aru- 
ba y RBC su clientenan pa 
pasa RBC Sasaki Branch pa 
wak e cuadranan bunita Art 
by Stichting Mira’. 

E exposicion lo ta den RBC 
Branch luna di februari y 
maart 2015 durante oranan di 
oficina. □ 

BISTA 


Mervin Wyatt-Ras,(AVP) 


Investigacion a mustra cu laboratorio nacional por cay bou di Hospital 


ORANJESTAD, Durante confer- 
encia di prensa semanal di frac- 
cion di AVP, Mervin Wyatt-Ras a 
trece padilanti cu diaranson du- 
rante reunion di Comision Parla- 
mentario encarga cu Salud, den 
presencia di 17 representante di 
diferente entidad, hunto cu Min- 
ister di Salud, a haya un presen- 
tacion encuanto un estudio haci 
na laboratorio nacional. 

Sr. Broekhart y sr. Frendsel Giel a 
representa AIB cu a haci e investiga- 
cion. A resulta cu laboratorio nacional 
ta traha segun un sistema anticua, cu e 


fmancia no ta transparente, cu tabatin 
mal contento y cu e concurencia cu 
laboratorio priva ta den desbentaha di 
laboratorio. E proceso pa yega na un 
claridad encuanto futuro y structura 
di laboratorio nacional ya a tuma 20 
aña door di diferente gobierno. E re- 
comendacionnan ta encera privatisa 
of pa e por resorta bao di Hospital dr. 
Horacio Oduber (HOH). E opcion 
cu ta carga mas aprobacion di esun- 
nan envolvi ta esun di dos,pues pa e 
bira un fundacion bao di Hospital. 

Aki por haci uzo di e edificio di hos- 
pital, e infrastructura, HR, IT, ekipo 




y material etc. E gastonan lo no pisa 
mas ariba presupuesto di gobierno 
y lo tin mas posibilidad di control, 
mirando cu pronto por conta cu un 
Inspeccion di Salubridad. Ademas 
e trahadonan y director lo por cera 
credit y pues por garantisa e calidad 
cu esunnan cu ta trahando na e labo- 
ratorio tambe ta desea. 

Parlamentario Wyatt-Ras ta lamenta 
cu un biaha mas oposicion a briya cu 
nan ausencia na unda cu un grupo 


grandi di profesional bon prepara 
a acudi na Parlamento pa informa 
Parlamento debidamente y pa por 
lanta un discusion y debate entre e 
parlamentarionan pa por garantisa 
cu e proceso ta uno bon prepara. Cu 
excepcion di un miembro Glenbert 
Croes por nota cu e otro miembro- 
nan di oposicion nan interes ta na 
otro caminda y no pa salud di nos 
pueblo. Pero si nan ta scoge pa ora 
nan haya gana bay critica sin e infor- 
macion adecuado. □ 


Fraccion di (MEP) 


Baba Herde mester stop cu su oportunismo politico 

ORANJESTAD - Ta par- 
ce cu dia pa dia e lider 
di fraccion di AVP Baba 
Herde ta actua mas bruha 
cu nunca y den forma ter- 
co y manera un avestruz ta 
keda hinca su cabes mas y 
mas hundo den tera. Den e 
siman aki Baba Herde den 
un comunicado a bolbe 
toca e topico di crecemen- 
to economico, caminda el 
a compara e desaroyo eco- 
nomico durante Gabinete 
Oduber y Gabinete Eman. 

Sinembargo den henter su 
letania un biaha mas Baba 
no kier a toca e aspecto fi- 
nanciero di pais Aruba, ya 
cu politicamente esaki no ta 
cumbini su persona. Locual 
Baba a pronkia cu ne tabata 
e supuesto crecemento eco- 
nomico durante e periodo 
di 2010-2014, lubidando cu 
mester acopla esaki na e parti 
fmanciero. Hecho ta cu ora 
un pais conoce crecemento 
economico substancial, esaki 


mester por wordo mira tam- 
be den e entradanan di gobi- 
erno. Pero durante e ultimo 5 
añanan esaki no ta e caso, ya 
cu desde 2010 e entradanan di 
gobierno a keda riba e mesun 
nivel abao, esta di mas o me- 
nos 1.1 biyon florin. 

Desaster financiero 

Ya cu Baba Herde pa motibo 
di oportunismo politico ta 
capricha y redondamente no 
kier papia di fmancia publico, 
MEP ta haya su mes obliga - 
mediante di un tabel compila 
di cifranan di Banco Central 
- trece padilanti e dos indica- 
dornan di mas importante 
den fmancia publico, cual 
nan ta e deficit fmanciero y e 
nivel di debenan di nos pais. 
Nos por mira claramente den 
e tabel cu durante e periodo 
2010-2014 (Gabinete Eman) 
tanto e deficit fmanciero 
como e debenan di pais Aru- 
ba a kibra tur record, caminda 
segun promedio ambos a 
mas cu cua duplica (4 biaha) 


y esaki compara cu e periodo 
di Gabinete Oduber (2002- 
2009). Mester remarca aki 
cu e unico 2 biahanan cu nos 
pais a conoce un surplus den 
su presupuesto tabata na 2003 
y 2008, esta durante Gabinete 
Oduber! Hecho ta cu esaki ta 
e periodo di 2010-2014 ta e 
periodo di desaster fmanciero 
di mas grandi den historia di 
nos pais y cual a wordo señala 
tambe pa tanto IMF, Fitch, 
Standard & Poor’s y CFT. 
Un desaster inmenso crea pa 
Gabinete Eman y cu lo dura 
te cu 2034 pa yega bek na e 
nivel di debe cu Gabinete 
Oduber a laga atras na 2009. 

Medidanan cruel 

Sinembargo creando tur e de- 
benan astronomico aki, esaki 
no a conduci na un bienestar 
positivo pa e ciudadanonan di 
nos pais. E salario minimo cu 
durante gobernacion di MEP 
a aumenta na 7 ocasion ye- 
gando te na 1543 florin, awe 
ta stagna na 1637 florin den 
5 aña y alabes edad di bay cu 
pensioen a aumenta te 65 aña. 
De bes en cuando gobierno 
manera un bon Samaritano 
ta gaña duna tur trahado un 
ahustacion di reparacion di 
un miserabel 50 florin pa luna 
y cual reparacion lo wordo 
elimina defmitivamente na 
2018. Empleadonan publico 
a wordo masacra cu corta- 
mento na mita di nan duur- 


tetoeslag, franchise, elimi- 
nacion di nan bashi prima y 
suma igual y aumento di edad 
di pensioen te 65 aña. Des- 
empleo na e momento aki ta 
alarmante y ya a surpasa 13%, 
mientras cu gobierno ta sigui 
manipula cu un cifra di bao di 
7%. Si na 2009 tabata tin 1846 
hende ta cobra onderstand, 
awe esaki a aumenta y yega 
te na 2711. Durante e ultimo 
5 añanan medidanan cruel a 
asota cartera di tur ciudadano 
cu aumento di prima di AOV, 
AZV, Impuesto di Salud, Im- 
puesto di entrada, grondb- 
elasting, cortamento di sub- 
sidio, pago pa recoge sushi, 


aumento di placa di scol y 
collegegeld, aumento di prijs 
di coriente cu 15%, aumento 

barbaro di costo di bida.y 

ainda falta. Pues por conclui 
cu mientras Baba Herde ta 
gaba cu cifranan di supuesto 
crecemento economico du- 
rante 2010-2014, e realidad 
di 2015 y e añanan siguiente 
ta cu nos pais ta tecnicamente 
bancarota, un pueblo cu dia 
pa dia ta birando mas pober 
y cu e futuro generacionnan 
mester bay paga pa tur e 
bagamunderia y malgasta- 
mento di placa di pueblo pa 
e gobierno cu Baba Herde ta 
sostene ciegamente. □ 








































DIARANSON 18 FEBRUARI 2015 



«i»n 


P0UTIC0 







mm 


WEDNESDAYM'HURSDAYa 



:rystal SLOT 

'OORNAMENT 


LOCALLOVE 
HOT SEAT 


ViSH m PIATER CEMIfR m MORE IIJFORMiiTIOH &PRDMDTIOHS. 


'Murjgii'iTKrZ ■ cser.vs Inn Ca £narçc oc uncul ary pmmcbc/r* "Mdal be 1fi+ Id paiLcpa!u m any pmmtÉMjri' * "Musl ODCiinvuLalB 25 pouiLa dumg U’u wi-uk Ld ha (rlçibki Ld 



Evelyn Wever-Croes(MEP) 

Fraccion di MEP a reuni cu camara di comercio 


ORANJESTAD - Parlamentarionan di MEP 
e siman aki a reuni cu secretaria, presidente 
y hunta di Camara di Comercio. Presente di 
parti di MEP tabata e lider Evelyn Wever- 
Croes, Xiomara Ruiz- Maduro, Ady Thijsen y 
Guillfred Besaril. 

“Mi ta gradici Camara di Comercio pa a ricibi nos. 
Nos a toca varios tema di interes comun. Pa nos 
ta hopi importante pa scucha kico ta e preocupa- 


cionnan di gremionan, y p’esey nos a reuni cu Ca- 
mara di Comercio tambe. Mescos cu Camara di Co- 
mercio, nos tambe ta hopi preocupa pa e situacion 
fmanciero di nos pais, y e paso nan cu mester wordo 
tuma. Tambe nos a papia tocante e efecto cu e falta 
di decision di parti di gobierno tin riba sector priva. 
Tipo di reunionnan asina ta yuda nos prepara pa e 
leynan na caminda, entre otro e presupuesto 2015. 
Nos ta haya e reunion nan aki sumamente impor- 


tante, lamentablemente na mes momento cu e re- 
union akinan a yama un reunion interno di comision 
di salud den parlamento, pero nos tur no por tabata 
f ey presente debi cu nos a haci e palabracion cu Ca- 
mara di Comercio basta dia prome caba. E reunion 
cu Camara di Comercio tabata un bon reunion y 
nos a haya un miho bista kico Camara di Comercio 
su posicion ta den e situacion financiero di nos pais”, 
Evelyn Wever-Croes a duna di conoce.Q 


Union Patriotico Progresista: 

Parlamento mester yama Minister Schwengle pa bin responsabilisa su maneho 


BRAZIL - Parce cu e titu- 
lar di salubridad a haya 
e cu un batata cayente 
despues cu UPP y PDR 
a expone un maniobra 
straño cu atrobe ta tu- 
mando luga na hospital. 
Ambos partido a alerta 
nos pueblo di un desar- 
oyo cuestionabel andando 
awor aki pa cu ehecucion 
di construccion di un sala 
di operacion nobo pa dr. 
Horacio E. Oduber Hos- 
pital (HOH). 

Sr. Schwengle, probable- 
mente sintiendo caba e ro- 
sea cayente di nos pueblo, a 
haci declaracionnan tocante 
mudamento di e servicio di 
ambulance pa un centro co- 
mercial priva cerca di nos 
aeropuerto. 


Mi kier a alerta sr. Schwengle, 
pero tambe e director medico 
nobo di HOH, sr. Ezzard 
Cillie, cu UPP tin mucho 
mas informacion tocante e 
forma di procede respecto di 
tur esunnan envolvi, esta e 
minister, e director, SOGA, 
AIB y Infrateam riba e plan 
nobo recientemente presenta 
pa Bermello na tur e instan- 
cianan menciona. UPP ta 
prefera di laga e fin di siman 
di fiesta pasa den tur tranki- 
lidad, pa otro siman dedica 
atencion na e topico aki. 

UPP ta considera si im- 
portante pa reacciona riba e 
ponencianan haci door di e 
minister riba mudamento di 
e servicio di ambulance, pu- 
blica den Noticia Cla. E min- 
ister ta admiti cu: 

Realmente gobierno a bisa 


cu no ta bay huur mas edifi- 
cio. Sinembargo Schwengle 
ta bisa tambe cu e hecho cu 
a bisa cu no ta bay huur edi- 
ficio mas, tabata mas bien 
un linea di maneho, y no un 
ley (cu no ta bay huur mas). 
Atrobe por ripara cu e gobi- 
erno aki no ta tene su mes na 
ningun palabracion. 

* E minister no ta bisa si, cu 
e edificio unda Ambulance 
ta ubica awor, na 2009 ta- 
bata den perfecto condicion, 
y ta mesun gobierno di AVP 
a prefera di cumpra klinkers 
na luga di haci e mantencion 
regular na e edificio. Mi ta 
convenci cu e estado fisico di 
dicho edificio lo no rekeri un 
drechamento cu lo bay dura 2 
aña pa hustifica e huurmento 
di e espacio den dicho Cen- 
tro Comercial. Otro cheap 
shot pa purba di manipula. 


* E mandatario mester bay 
busca fondo den su presu- 
puesto, pero e a sigura cu tin 
e fondonan disponibel. Un 
ponencia straño cu ta com- 
pletamente contra expresion- 
nan haci door di su colega di 
fmancia, indicando reciente- 
mente cu cada ministerio 
mester bay baha a un mas nan 
gastonan. 

* E minister ta laga sa cu ta 
e personal di ambulance mes 
tabata envolvi den busca un 
localidad nobo. E mandatario 
di salud a sigura cu e per- 
sonal a haya oportunidad di 
expresa nan opinion, esta cu 
nan tabata por a bisa tambe 
unda pa bay, pues no ta algo 
cu e mandatario a dicidi. Aki 
Schwengle atrobe ta duna su 
mes un “brevet van onver- 
mogen”. Kende ta e minister 
anto ? 


Normalmente nos por a haci 
ridiculo di e minister aki cu a 
laga di desea for di principio 
di su nombramento, pero 
awor aki e situacion ta full 
diferente. E situacion fman- 
ciero di Aruba ta malisimo 
y medidanan lo sigui wordo 
tuma sin misericordia. Pueb- 
lo kier wak un gobierno cu 
ta presenta un plan basa riba 
cifranan transparente, pero 
nos ta keda wak engaño, ma- 
nipulacion, no ta cumpli cu 
palabracionnan haci, y gasta- 
mento di placa cu no tin. 

A yega tempo pa Parlamento 
asumi su responsabilidad y 
exigi transparencia, y un in- 
vestigacion pa cu actuacion 
di e minister aki. E ta hundi- 
endo salubridad y Aruba den 
un abismo total.Q 


Xiomara Maduro(MEP) 

IMF ta puntra si Pueblo di Aruba ta consciente di con malo e situacion financiero di nos Pais ta 


ORANJESTAD - E siman aki nos 
a reuni cu e ehecutivonan di IMF 
kendenan a bin pa evalua e situa- 
cion financiero y economico di nos 
Pais. IMF su pregunta mas princi- 
pal tabata si Pueblo di Aruba ta 
consciente di con malo e situacion 
financiero di nos Pais ta. Nos a 
contesta nan cu no ta tur hende ta 
realisa kico ta pasando na nos Pais. 

Nos a splica nan cu algun hende ta 
compronde locual IMF, Fitch y Stan- 
dard and Poors’ y CFT ta bisa nos y sa 
cu cos no ta bon. Algun persona a rip- 
ara cu algo no ta bon na momento cu 
nan a mira Prome Minister Eman bay 


welga di hamber bou palo. Otronan a 
realisa cu cos no ta bon,ya cu nan ta 
sinti e den nan cartera cu a keda afecta 
pa medidanan di Gabinete Eman. Tin 
un grupo grandi cu ta lucha pa sobre- 
vivi y no tin tempo pa pensa si cos ta 
bayendo bon of malo. Pero tin un gru- 
po tambe cu ta confundi. E grupo aki 
ta wordo mal informa pa algun medio 
di comunicacion cu no ta bisa e ber- 
dad di e situacion y p’esey no ta realisa 
e gravedad di e situacion fmanciero. 
Tambe e hecho cu tin algun sindicato 
y gremio cu no ta reclama hopi of no 
ta subi caya pa manifesta, pa un grupo 
ta señal cu tur cos ta bayendo bon. Y 
mas cu claro bo tin un grupo cu ainda 


ta kere e noticianan positivo cu e Min- 
isternan di Gabinete Eman y e parla- 
mentarionan di AVP ta trece dilanti 
yena cu manipulacion di e berdad. 

E pregunta aki di IMF ta basta remar- 
cabel y ta mustra cu nan tambe ta mira 
cu Gabinete Eman no ta bisando e ber- 
dad na e Pueblo di Aruba riba e situa- 
cion fmanciero di nos Pais. Esaki ta di 
spera, ya cu IMF tambe a experencia 
con Gabinete Eman a sconde nan rap- 
port di 2013 pa e no wordo publica 
prome cu eleccion na september 2013. 
Ta danki na e insistencia di oposicion 
di MEP, e rapport di IMF di 2013 a 
bira conoci. Banda di esaki,ainda nos ta 


corda con Gabinete Eman y su expo- 
nentenan tabata bagatelisa e recomen- 
dacionnan y preocupacionnan cu IMF 
a trece dilanti, bisando cu IMF ta djis 
duna conseho y si sigui nan nos Pais 
su economia lo wordo daña mescos cu 
IMF a daña economia di Argentina y 
Venezuela. Un manipulacion cu par- 
tido AVP a uza pa asina Pueblo cay den 
e trampa cu tur cos ta bon y cu no tin 
ningun mega debe na nos Pais. 

Diabierna awor IMF lo emiti un re- 
portahe preliminar di su evaluacion di 
Aruba y aki dos luna lo publica e rap- 
port final cu nan bista riba e situacion 
fmanciero y economico di nos Pais.Q 

PASA LAGA BO AVISO Dl LOKE BO KIER BENDE, 
HUUR, ETC NA OFICINA Dl BON DIA ARUBA 
WESTSTRAAT #22 OF MANDA BO AVISO VIA 
EMAIL NA: mlchael.arends@cspnv.com 

PERSONAL GRATIS MAN 20 PALARRA - TA ACEPTA AVISO FOR 


TiTTTiJ71 


SERVICIO 

PUBLICO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Pa mas informacion 

Tel: 600-8714 

TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Pa mas 
informacion 
Tel: 594-9069 

LES Dl 

LAN DAM ENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 6.500,- Pa mas 
informacion yama 

Tel: 731-8695 

TA BENDE 

Un Instrumento musical bon 
prijs, 1 manolin, 2 cuarta (1 
profesional) 1 Harpa. Pa mas 
informacion yama 

Tel: 594-9069/ 
569-0125 

SERVIOIO 

RUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVICIO 

RUBLICO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informacion yama 

Tel: 593-7784 


R0 TA BENDE, HUUR 0F RUSCA 
CUALKIER ARTICUL0, N0S TA 
0FRESE UN SERlflCIO UNIC0 Y RAPI00. 

p 



TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TE HUUR 

Apt met 1 slaapkamer,keuken 
& eetkamer. Omgeving van 
Superfood. Water en electra 
niet inbegrepen Cable Tv en 
gas inbegrepen voor 
AWg.1.160 p/m 

1 maand deposit 

Info: 593-9145 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

FOR RENT 

One bedroom apt ,kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl. Awg. 1.160 
p/m plus one month dep 

For info call 593-9145 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BENDE 

Cama Queen den perfecto 
condicion hopi bon prijs. 

Pa mas informacion 

Tel: 594-9069 

TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Pa mas informacion 

Tel: 5621199/5921252. 

TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 

SERVIOIO 

RUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 

TA BENDE 

Scooter den perfecto 
condicion (2007) Bon prijs!. 

Tel: 594-9069/569-0125 

TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- Pa mas 
informacion yama 

Tel: 568-3185 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Tel: 568-2806 


DUSHI CUMINDA 

Liliana tin cuminda tur dia na 
Jhonson’s Supermarket San 
Nicolas desde llam - Ipm tur 
cuminda acompaña cu un 
sopi pa solamente Afl.12,50 
Pa mas info of pedido yama 
Tel: 749-5008 

TA BUSCA 

Mester di un X-trahador di 
bista bunita pa drecha 
bentana. Pa mas informacion 

Tel: 594-7385 

TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 

Pa mas informacion 
Tel: 732-1104 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 

SERVICIO 

RUBLICO 

Ta corta mata chiquito y 
grandi y ta bende santo 
graniet y piedra. Bon prijs 

Tel: 562-2532 

TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 


Advertorial 

Seafood Sensation ta bek na Subway Aruba 



way por subi nos Facebook page www.facebook. 
com/SUBWAYARUBApa asina bo ta bon informa 
SUBWAY tin 7 localidad parti strategicamente 
ariba nos isla y ta habri tur dia di 730am pa llpm. 
Esakinan ta na Cura Cabai, Savaneta, Sta. Cruz, 
Paradera, Palm Beach, Alhambra y Seaport. Pues 
semper tin un Subway cerca dibolQ 



ORANJESTAD - E tan gusta temporada di 
Seafood Season ta bek na Subway. Awe riba 
prome dia di cuaresma Subway ta recorda un 
y tur cu nos tin nos dushi subs nan di Tuna, 
Crab of Lobster cu tambe por bin den un flat- 
bread, como salada of den un wrap. 


Temporada di cuaresma ta momento cu hopi ta 
come cuminda di lama y esaki ta posibel na Sub- 
way. Por combina bo preferencia den un forma 
di combo y pidi e dushi clam chowder soup pa 
complementa bo escogencia. Corda tambe riba e 
freshly baked cookies 

Pa keda na altura di tur informacion tocante Sub- 

SALMO 27: 1 

Señor ta mi lus y fortalesa, Di ken lo mi tin miedo? 
Señor tafortalesa di mi bida, Paken lo mi tembla? 

Cu profundo dolor na nos curason nos ta anuncia fayeci- 
mento cristianamente di nos querida 
Mama, ruman y wela di: 

Sra. VdaVALENTINA MADURO -MADURO 

Mihorconoci como “ Lelia” 

14 Februari 1930 - 11 Februari 2015 

Su esposo den felis memoria: fMaximo “Maiky” Madu- 
ro 

Nanumber di su yuinan stima: 

Cecilio “Frenki” Maduro 

Robert “Robby” Maduro y esposa Jackye na Merka 
Mariano “Arie” Maduro y esposa Martha 
Su nietonan cu el a stima semper: 

Frank “Kenki” Maduro 

Mike- David “Mike” Maduro y esposa Shardienne Mad- 
uro 

Robert Madurona Huanda 
Kimberly Maduro 

Daniel “Danny” Maduro y esposaRalitsa Maduro na 
Merka 

Gregory “Greg” Maduro y esposa Jennifer Maduro na 
Merka 

Barbara Maduro na Merka 
f Marvin Maduro 

Jary Maduro y comprometida Jane Rosario na Hulanda 
Jillion “Jil” Maduro y comprometidaAntonetteGeerman 
Su bisa- nieto nan:Jayden Maduro, Mikeson Maduro, 
Brayden Maduro, Carson Maduro 
Su rumannan stima: 

Sravda Florinda Winterdaal- Maduro na Hulanda 
f Sra. Siria Maduro 
f Sr. Franco Maduro 
Sra. Dina Maduro 

Sra. ChivinDuijser- Maduro y esposo Alex 
Sra Vda Sita Werleman- Maduro 
fSra. Vda. Lucianita Peña y famia 
EfigenioKock y famia 

Na nomber di: Sra .Rufma Hasham, Sra. Adela Caro- 
lina, Sol Cañizales,Sravda. Milena Maduro, FamiaDirksz, 
famiaRosel 

Su amiganan di semper: Sra. Ida Dijhoff, Sra. Nana Al- 
berts 

Su compañeronan y empleadonan di: Cas di machi y Sra 
Christina y esposo 

Su subrina y subrinonan na Hulanda y Corsow, primo y 
primanan na Hulanda y Merca, ihanan, su bon bisiñan- 
an, amigo y conocirnan su comer y compernan y famia 
Maduro, 

Rosel, Davenport, Dirksz, Winterdaal, Duijser, Wer- 
leman, Peña, Kock, Vrolijk, Dabian y demas famia cu ta 
hopipa menciona. 

Ta invita paecto di entiero cual lo tuma lugar diahueps 
19 di Februari 2015 pa 4’or di atardi na misa Imaculada 
Concepcion na Santa Cruz, despues lo Salipa 
Santa catolico na Santa Cruz. E restonan mortal di nos 
defunto stima “Lelia” lo ta reposa for di 2’or di merdia den 
misa. Adres pa condoleer: Aurora Funeral Home, Diaran- 
son 18 di Februari 2015 di 7’or pa 9’or di anochi. 

NOS TA PIDI NOS DISCULPA SI DEN MOMEN- 
TO DI NOS TRISTESA NOS POR A LUBIDA UN 
OF OTRO FAMIA. DESPUES DI ENTIERO LAM- 
ENTABELMENTE NOS NO POR RICIBI BISHITA 
DI CONDOLENCIA. 


ANUNCIO Dl M0RT0F 19 


DIARANSON 18 FEBRUARI 2015 

Gradicimento/ 

Invitacion 


Yuinan, nietonan y de- 
mas famia di 



Sra. Aida 
Croes 

Kier a gradici na tur 
esnan cu a asisti, hasi 
yamada, manda tele- 
gram y mensahe y cu 
a haci un donacion na 
Verpleegtehuis Cas di 
Machidurante entierro 
di nos Mama stima. Un 
danki di curason ta bay 
na Sra Cristina, su es- 
poso y zusternan di Cas 
di Machi pa nan ayudo 
y atencion duna na 
Mama, Max Hassel pa su 
bunita canticanan y na 
Aurora Funeral Home 
pa e bon servicio y 
atencion brinda. Demas 
familiares, amigo(a)nan 
y conocirnan. 

Boso sosten tawata un 
gran consuelo pa nos. 


9» 

He shields me,though I may not always see the many 
ways the Lord delivers me.. .He holds me in the hollow 
of His hand 

He reached down from on high and took hold of me... 
Psalm 18:16 

Op 11 februari 2015 is vredig van ons heengegaan mijn 
liefhebbende echtgenoot, onze lieve vader, opa ,broer, 
schoonbroer, en oom 

Herman Schotborgh (Henk) 

Curacao 30 mei 1927- Aruba 11 februari 2015 
Namens zijn echtgenote: Elba Schotborgh-Llach 
Kinderen: 

Hensey en Marietta Beaujon-Schotborgh 
Anneliese en Eric (Ricky) Ponson-Schotborgh 
Iliana Schotborgh en JBart Pasman 

Broers en Zus: 

Ilse en Herman Mense-Schotborgh 
JBoedi en JNetty Schotborgh-Gerritsen 
Jan en JEmy Schotborgh-Kuiperi 

Kleinkinderen: Christy, Renee, Curtis, Mary-Ann, Jona- 

than, Allyson, Gabrielle, Ilse, Emma, Lisa 

Nichten en Neef: Inga, Borgred, Jennifer JJohnny, Mo- 

nique 

Families Schotborgh (Curacao),Hellmund (Sint 
Maarten, Nederland, Engeland), Beaujon (Curacao, Aru- 
ba), Ponson(Aruba), Kuiperi (Aruba), Marugg (Neder- 
land), Spapens (Nederland) 

Met dank voor de goede zorgen aan Staf en Personeel van 
Cas Cristelle 

Gelegenheid tot afscheid nemen van Henk op 18 februari 
2015 van 9 am-11 am bij Aurora Funeral Home, waarna 
de crematie zal plaatsvinden in besloten familiekring. 

In plaats van bloemen zal een donatie aan Kinderhuis 
Imelda Hof op prijs gesteld worden. 


< 0 , SETAR 

SETAR ta participa fayecimento di: 


Alavez ta invita pa 3 San- 
to Sacrificio di misa cual 
ta tuma lugar, diahuebs 
19februari, diasabra 21 
februari y diamars 24 
februari, 2015, pa 7or 
di anochi na Misa In- 
maculada Concepcion 
Sta. Cruz. Despues di 
e ultimo misa lo tin 
un rosario na Santa 
Cruz 61-A. 

Cu Machi Aida sosega 
na paz. 


Geertruida Brouwer - Koetje 

Mama di nos colega 

Arnold Brouwer 

trahando como Interne Controller 

Acto di condolencia y entiero a tuma lugar na 
Hulanda. Adres pa condolencia: 
amold.brouwer@setar. aw 


Gerencia, Staf y Personal di SETAR N.V. ta 
extende palabranan di condolencia na Amold, 
Esther, Esmeralda, Nick y demas famia. 

Cu immenso tristeza na nos 
curazon, nos ta participa 
fayecimento di: 



Pierre Louis Serge 

Na nomber di su: 

Yiunan: 

Pierre Louis Bogela y famia 
Pierre Louis Luckinson y 
famia na Haiti 
Pierre Louis Renese y famia 
na Haiti 

Pierre Louis Sergo y famia na 
Haiti 

Pierre Louis Sergeline y famia 
na Haiti 

Pierre Louis Julande y famia 
na Republica Domincana 
Pierre Louis Phito y famia na 
Haiti 

Pierre Louis Ilex y famia na 
Haiti 

Pierre Louis Ronald y famia 
Pierre Louis Rosena y famia 
Pierre Louis Lookends y 
famia 

Pierre Louis Kerby y famia 
Rumanan: 

Renaud Gelin Pierre Louis y 
famia na New York 
Borgela Gelin y famia na 
Francia 

Benisse Gelin y famia na 
Haiti 

Geres Gelin y famia na Haiti 
Giselle Gelin y famia na Haiti 
Suze Sylvestre y famia na 
Haiti 

Gerard Paul y famia na Haiti 
Maurice Cariuste y famia na 
Haiti 

Sobrino y sobrinanan, primo y 
primanan, nieto y nietanan 
Y demas fama ta invita tur ami- 
go, bisina y conoci pa asisti na 
e acto di entiero y cual ta tuma 
lugar 

Diamars 21 di februari 2015 pa 
3:30pm di atari saliendo for di 
Church of God of AUA Foun- 
dation pa Santana Central Sa- 
bana Basora. E resto mortal lo 
ta reposa for di 2’or di atari na 
Church of God of AUA Foun- 
dation. 

Adres pa condolencia: THE 

OLIVE TREE FUNERAL 
HOME-CUMANA 
Diabierne 20 di Februari di 7’or 
pa 9’or di anochi 
Nos kier a pidi nos disculpa 
si nos por a lubida un of otro 
famia den nos tristeza 

Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme 
cu boluntad di Dios nos ta participa fayecimento di: 



Elvelita Cadet 

★07-08-1955 f03-02-2015 
Acto di entiero lo wordo anuncia despues 

Señor ta mi wardador, mi’n tin falta di nada, 
den cunucu di yerba berde. E ta pone mi sosega. 
E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme 
cu boluntad di Dios nos ta participa fayecimento di: 



Franklin Maduro 

Mihor conoci como “Frank” 

Ex trahador di Divi Divi Hotel 

★ 23 -U-I 944 -^13-02-2015 

Ta invita pa e acto di entiero cual lo tuma lugar 
diahuebs 19 februari 2015 na Aurora Funeral Home 
di 2'or pa 4 ? or di mainta. Despues lo sali pa Santana 
Central Sabana Basora. 

Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 

Cu inmenso tristeza na nos curazon, pero conforme 
cu boluntad di Dios nos ta participa fayecimento 
inespera di: 



Martin F. Tromp 

Mihor conoci como “Makito” 
★11-11-1952 J14-02-2015 


Na nomber di su 

Esposa: Elsa Tromp-Ramirez 

Mama: fTina Tromp 

Tata: fTeodoor (Do) Croes 

Rumannan: Vda.Olinda Perez-Tromp y famia 
Rolando &Eufracia Tromp y famia 
Pedro Mvonne Tromp-Quandus y famia 
Hubert &Grecia de Windt-Franco y famia 
Tito Tromp y famia 
Maria Tromp y famia 

Sandra & Amar Khalu-Tromp y famia (Hulanda) 
Henry &Rabia Tromp y famia (Hulanda) 
fDora, Toy BislipCroes y famia 
Dolfi& Ina Jansen y famia 
Vda.SitaYarzagaray -Croes y famia 
Casilda&Cadan Kelly Croes y famia 
Emely &ArvinoZeppenfelt-Croes y famia 
Lucia & Robby Wever-Croes y famia 
Maggy& Junior Quandt-Croes y famia (Hulanda) 
Oslin&SicaCroes y famia 
Omo: FransCroes y famia 

Tantanan: DoloraQuijada y famia 

LicaCroes y famia 

Suegra: Velida Ramirez Moquette (Sto.Dom) 

Cuñanan: Nadia & Vanessa (Sto.Dom) 

Swanan: Radames, Chago y Carlito (Sto.Dom) 

CuñaStima: Ana Hazel (Aruba) 

Sobrino & Sobrinan na Aruba, Curacao y Hulanda cu 
ta hopi pa menciona. 

Sobrinanan stima: Shahaira Born & Louella Croes 
Ihanan: Tarsi & Omar (New York) 

Primo & Primananna Aruba, Curacao y Hulanda, 
amigonan y amiganan, 

Bisiña stima Mena, Sita, Coriene y Jones, Coleganan, 
Staff y Personal di General Store 
Demas Famianan: Tromp, Croes, Jansen, Perez, De 
Wlndt, Born, Ras, Yarzgaray, Matos, Wever, Kelly, 
Quandt, Khalu, Zeppenfelt, Bislip, Albus, Gomez, 
Eckmeyer, Pardo, Órman, Maduro, Willems, Lacle, 
Quandus, Todd, Ranes, Williams, Giel, Wolf, Everon, 
Caraballo, Franco, Nuñes, Pineda, Hazel, Gomes, 
Kemp, Ramirez, Vrolijk, Moquette, Hoek, Quevedo, 
Werleman, Rodriquez, Frias, Sume, Luidens, Quijada, 
Franken. 

Acto di despedida lo tumalugardiasabra 21 di februari 
2015 na Aurora Funeral Home pa 2’or di atardi, Re- 
sponse lo cuminsa pa 3 or. 

Minister Nelson Navarro: 


Cuerpo policial di Corsou mester bira modelo den Caribe 



WILLEMSTAD- Cuerpo 
policial di Corsou tin e 
ingredientenan pa bira e 
cuerpo modelo den Ca- 
ribe, caminda ta otronan 
ta haya formacion policial 
cerca nos. 

Esey ta palabranan di 
minister di husticia Nel- 
son Navarro, na entrega 
di e 16 autonan nobo cu 
polis a haya. 

Ta trata di 16 auto nobo, cu 
ta completamente ekipa cu 
loke polis mester pa haci su 


trabou. Den esey ta inclui 
ekipo electronico cu ta per- 
miti polis averigua, sinta den 
e auto, si e number ta paga, 
si e auto ta di keur y si e tin 
seguro. 

Tambe por haya sa mesora si 
e auto ta wordo busca pa po- 
lis pa un of otro delito. 
Mester bisa cu e autonan a 
yega Corsou algun siman 
pasa, pero no a wordo hinca 
den funcion mesora. Mester 
a entrena un grupo di agente 
policial pa nan siña traha cu e 
auto y su ekiponan. 


E agentenan aki, fmalmente a 
pasa examen cu exito. 

Tambe mester a pone e em- 
blema di polis riba e autonan 
y caba di regla algun detaye 
mas. 

Pastoor Curtis Meris, a 
sprengo awa bendita riba e 
16 vehiculonan. 

Minister di Husticia Nelson 
Navarro, tabata sumamente 
orguyoso, na momento di a 
entrega e yabinan den forma 
simbolico na hefe di cuerpo 
policial Mauricio Sambo. 

Ta cu hopi satisfaccion mi 
ta entrega e yabinan di e au- 
tonan, el a bisa. 

Esaki ta un paso den bo di- 
reccion, un paso mas pa yega 
na e punto cu nos ke yega, el 
a bisa. E minister a bisa cu 
esaki ta sosode despues di un 
periodo largo den cua polis 
tabata den hopi necesidad. 
Falta di capacidad, falta di 
ekipo adecua pa traha cu esey 
y falta di e medionan fman- 
ciero a caracterisa e periodo 


aki, e la bisa. 

Ainda polis no a yega, pero 
cu e 16 autonan nobo aki nos 
a pone un paso mas den e 
bon direccion, el a afirma. 

E1 a sigui mustra cu nos ta 
bayendo awor den e direc- 
cion cu gobierno ke mira su 
cuerpo policial. Den futuro 
lo sigui cu e trayecto di for- 
macion di cuerpo policial. 
“Cuerpo policial mester bira 
e cuerpo modelo den Caribe, 
caminda ta nos cuerpo ta bay 


duna entrenamento na otro 
cuerponan di exterior. Nos 
ta convenci cu nos ta bay 
logra,” el a declara. 

Minister Navarro, final- 
mente a haci un yamamento 
urgente riba cada agente poli- 
cial pa cuida e autonan nobo. 
“Cuida e autonan, como sig- 
ura ta bo auto personal esaki 
ta. E ta importante, paso ta cu 
e autonan aki boso ta sirbi t 
proteha comunidad,” e man- 
datario a bisa fmalmente. □ 



Auto nobo di polis ya caba a dal 

WILLEMSTAD - Despu- 
es di un ceremonia impre- 
sionante ayera, ya caba un 
di e autonan nobo di polis 
a sufri daño serio. 

Te na momento cu a bay im- 
prenta no ta masha cla ta kico 
a pasa exactamente. Algun 
testigo a bisa cu aparente- 
mente e auto a pasa den scual 
pa motibo di un vehiculo cu 
a maniobra robes dilanti di e 
auto di polis. E autonan nobo 

ta considera un atributo im- nalidad. Minister Navarro trega di e vehiculonan nobo 
portante pa combati crimi- tambe a indica esey na en- na Cuerpo di Polis.Q 





MFK y MAN a pidi reunion 


WILLEMSTAD- Fraccion di 
MFK, sostene pa fraccion di MAN 
a pidi un reunion di Comision 


Central di parlamento di Corsou 
pa tende di minister encarga cu 
aviacion Earl Balborda, con ta 


para cu esfuersonan di gobierno 
pa pone Corsou bek categoria 1 
den aviacion. 

Pero directamente relata na esey, nos 
kier sa kico tin berdad di cosnan stra- 
ño cu a tuma luga na e departamento 
di aviacion, Gerrit Schotte, lider di 
fraccion di MFK a anuncia. 

Ta conoci cu na fmal di 2011 Federal 
Aviation Agency (FAA) a bin Cor- 
sou pa evalua e situacion y a conclui 
cu Corsou no ta cumpli cu e condi- 
cionnan pa keda den categoria 1 y ta 
wordo degrada na categoria 2. 
Minister Charles Cooper, cu e tem- 
po ey tabata esun encarga cu aviacion 
a denuncia cu e situacion aki por a 
surgi debi na e hecho cu di 2008, In- 
ternational Civil Aviation Organisa- 
tion (ICAO) a adverti gobierno (di 
Antia e tempo ey) cu Corsou no ta 
cumpliendo cu e criterionan inter- 


nacional pa keda den categoria 1. E 
evaluacion na 2011 a comproba cu 
no a haci nada entre 2008 pa 2011. 
Pa e motibo ey, a degrada aviacion di 
Corsou di categoria 1 pa categoria 2. 

Ta diferente esfuerso a tuma luga 
despues pa recobra e categoria max- 
imo, pero sin resultado. 

Minister Earl Balborda, despues di a 
asumi e funcion a manda busca Os- 
car Derby di Jamaica pa yuda Corsou 
recobra categoria 1. Derby, un di e 
miho expertonan den nos area. 

Pero 2015 a cuminsa y no tin niun 
indicacion ki dia Corsou ta bay logra. 
Tan ten, tin informacion di cosnan 
straño cu a tuma luga rondo di e fig- 
ura di Derby. 

Gerrit Schotte a bisa cu e tambe a 
tende di esaki y esey tambe ta topico 
cu e lo atende den e reunion cu su 
fraccion hundo cu esun di MAN a 

pidi.Q 

Segun abogado di Siegmar Flaneur: 

“Tabata un sorpresa: cos tabata bayendo bon cu Flaneur” 



WILLEMSTAD- Pa abo- 
gado di Siegmar Flaneur, 
asesinato di e hoben aki di 
apenas 24 aña a bin como 
un sorpresa completo. 

“Ultimo tempo, el a coy de- 
porte tene duro. Mi tabatin e 
impresion cu cos tabata bay- 
endo hustamente bon cu su 
persona,” abogado Jos Rijser, 
abogado di e victima a de- 
clara den un articulo cu a sali 
den e corant Hulandes Het 
Parool. 

Siegmar Flaneur,tabata un 
hoben yiu di Corsou, a bira 
e di tantisimo victima di ca- 
sonan di likidacion cu ta 
tuma luga na Amsterdam. 
Desconocinan a tira Flaneur 
mata den e anochi di diamars 
pa diaranson ultimo na Leer- 
damhof, na Amsterdam Zui- 
doost. 

E victima ta un conoci di po- 
lis, pero polis nunca a vin- 
culo cu e mundo di crimen 
pisa. Flaneur tabata riba e 
asina yama Lista di 600, un 
lista cu ta varia, di recidivista 
relativamente hoben. 

Tabata den careda di dies pa 
dos den e marduga menciona 
cu testigonan a tende varios 
tiro. Na momento cu polis 
a yega na e sitio indica, nan 
a topa cu un curpa di un e 
hoben cu ya no tabata duna 


señal di bida mas. Na e sitio a 
haya varios cashi di bala, por 
cierto di un arma normal, 
no di e armanan pisa manera 
Kalasjnikov cu criminalnan 
a bin ta uza den e casonan 
di likidacion ultimo añanan. 
Hustamente p’esey, polis no 
ta kere cu ta probabel cu e ta 
parti di e casonan di regla- 
mento di cuenta cu a bin 
ta asota Amsterdam ultimo 
tempo. 

Testigonan a bisa cu nan a 
mira dos homber core bay di 
e sitio riba un motorcycle. 

Djis un rato despues, a topa 
restonan di un motorcycle 
completamente kima na 
Maldenhof. Posiblemente e 
autornan di e crimen a uza e 
motorcycle aki pa comete e 
crimen. 

Polis a cuminsa un investiga- 
cion grandi riba e caso aki y 
ta pidi testigonan pa meld. 

E tabata un hoben cu dos 
cara: di un banda e tabata 
comete delitonan ferfelo, 
pero di otro banda por cuali- 
fica su persona como un ho- 
ben alegre y cariñoso, asina 
Paul Vugts y Maarten den 
Dun, ta skirbi den e articulo 
den Het Parool. 

Flaneur a wordo condena pa 
varios caso di ladronicia den 
caya na Amsterdam y pa un 
caso di maltrato na 2012 den 


region di Arnhem. 

E ultimo caso pa cua e mester 
a presenta dilanti mesa berde 
na 2012 na Amsterdam, 
hunto cu dos otro complice 
tabata pa coremento di auto 
burachi, ocasiona accidente 
y kere bay, dos caso di robo 
den caya, pero tambe pa un 
caso caminda e la purba dal 
un persona mata cu un boter. 
Na 2011 e mester a presenta 
tambe den corte pa dos caso 
di robo cu violencia, comete 
na 2010 y pa posesion di algo 
di e droga amfetamina. 

Pero, asina e articulo ta sigui 


bisa, Flaneur cu semper ta 
hari y ta alegre, tabata conoci 
como un baseball fanatico. 

E tabata miembro di e club 
Ban Topa na Amsterdam 
Zuidoost. 

Segun su abogado Jos Rijser, 
e tabata bou di e impresion 
cu cos tabata bayendo bon cu 
su persona ultimo tempo. 
“Ami a siña conoce como un 
yoncuman masha trankil, cu 
de bes en cuando tabata haci 
cos di hende bobo. Te asina 
leu cu mi sa, ultimo tempo e 
tabata completamente dedica 
atrobe na baseball. Mi no por 
a imagina mi cu un cos asina 


aki por a pasa,” Rijser a de- 
clara. 

Flaneur tabata hunga base- 
ball di su 14 aña den Ban 
Topa, un club di baseball di 
yiu di Corsou na Amsterdam 
Zuidoost. 

Meta di e club ta pa atrae e 
hobennan mas dificil y trece 
nan bek riba e caminda cor- 
ecto, mediante deporte. 

Den su prome añanan, Fla- 
neur tabata hunga baseball na 
un nivel halto, hunto cu otro 
hungado cu despues hasta a 
bira miembro di seleccion 
nacional di Hulanda. 

Flaneur semper a hunga 
baseball 

hunto cu su ruman homber 
cu tin 6 aña mas bieu cu su 
persona. 

Ban Topa ta funda pa un 
agente policial retira, kende 
dje forma aki kier a pone 
hobennan cu a sali di un am- 
biente social robes, riba e ca- 
minda bon atrobe. 

Ultimo añanan sinembargo, 
e club a cay un poco den 
perdicion. Un parti di e ho- 
bennan cu a cuminsa hunga 
baseball y tabata bayendo 
bon, a cay bek den e circuito 
criminal. 

Den seno di Ban Topa nan 
a reacciona cu sorpresa, pero 
tambe susto riba morto di 
Siegmar Flaneur.Q 


Economista y historiado di Harvard University na Conferencia di STEP 


WILLEMSTAD - E prome 
Conferencia di STEP na 
Corsou, cu ta tuma luga 
na Santa Barbara Resort 
riba 12 y 13 di maart (den 
colaboracion cu CIFA, 
CIFC en Cinex), ta reuni 
un team unico di orador. 
Expertonan di rond mun- 
do lo comparti nan vision 
riba e desaroyonan den 
Sector Financiero Inter- 
nacional y e posibilidad 
cu tin pa Corsou sigui de- 
saroya riba e tereno aki. 
Hopi special ta e echo cu 



Niall Ferguson ta bin Cor- 
sou. E ta un di e historiad- 
onan economico di renom- 
bre mundial y profesor na 
Harvard University y Ox- 
ford University. Decena di 
publicacion a sali di su man 
y a converti algun di su buki- 
nan den serie di television. 
Na 2004, revista Time a in- 
clui den e lista di e 100 hen- 
denan di mas influyente na 
mundo. Su articulonan ta sali 
regularmente den corantnan 
Britanico y Mericano promi- 
nente manera New York 


Times, Wall Street Journal y 
Financial Times. Yamativo y 
skerpi manera e ta, hopi hen- 
de ta mira Niall Ferguson 
como e historiado Britanico 
principal di su generacion. 

Durante e conferencia di 
STEP, Niall Ferguson lo 
duna un ilustracion di e vi- 
sion mundial actual riba en- 
tre otro transparencia, com- 
place y igualdad di impuesto; 
asuntonan cu ta determi- 
nante pa futuro di centronan 
financiero internacional. □ 


Nijntje awor tambe na Papiamento 



DEN HAAG - E cas editorial 
Bornmeer a saca un traduccion 
na Papiamento riba mercado di 
e clasico “Nijntje aan Zee “ di e 
serie di renombre mundial skirbi 
pa Dick Bruna. 

E buki titula Nijntje na Lama a wor- 
do traduci pa e yiu di Corsou Oetie 
Basilio. 

Recientemente e buki a wordo pre- 
senta na Cas di Aruba (Den Haag) 
na Ministernan Plenipotenciario di 
Aruba (Alfonso Boekhoudt) y esun 
di Corsou (Marvelyne Wiels).Q 

16 hende aperde nan bida 

Accident di carosa durante carnaval na Haiti 



PORT-AU-PRINCE, 
Haiti (AP) - Por lo me- 
nos 16 hende a perde nan 
bida diamars na e capital 
Haitiano, despues cu un 
homber riba un carosa 
a wordo electrocuta pa 
wayanan di coriente, esaki 
a causa un panico cu con- 
secuencia cu hopi hende a 
trapa otro, segun oficial- 
nan a bisa. 

E accident a sosode na mo- 
mento cu miles di hende a 


subi caminda den centro di 
Port-au-Prince pa e celebra- 
cion anual. Video di e luga di 
e incidente, ta mustra chispa 
ta spart di e waya, despues cu 
e cantante di e grupo di hip- 
hop Haitiano, Barikad Crew 
a wordo electrocuta pa e waya 
di coriente, na momento cu e 
carosa a pasa bou di dje. Ta 
parce manera e waya a shock 
varios otro hende tambe. 
Prome minister Evans Paul 
a bisa cu tin 16 hende cu a 
confirma cu nan a fayece y 78 


otro ta herida. Su declaracion 
ta contradeci un reporte di 
mas trempan, pa loke ta tra- 
ta e cantidad di victimanan. 
Nadia Lochard, coordinado 
di Departamento di protec- 
cion Civil a bisa cu tabatin 20 
fayecido. 

Tres dia di luto 
Paul a declara 3 dia di luto na 
e pais di Caribe. Oficialnan 
Haitiano a cancela e di 3 y 
ultimo evento di carnaval di 
diamars, y a anuncia cu lo tin 
entiero di estado pa e victi- 
manan diasabra. 

E cantante cu a wordo elec- 
trocuta, ta un homber con- 
oce pa su nomber artistico 
Fantom, ta premira cu e lo 
sobrevivi, segun un dokter 
cu a papia na radio. E infor- 
macion lo por a wordo veri- 
fica di biaha. 

Dr. Joel Desire, un dokter 
na Hospital General, a bisa 
cu mayoria di esunnan cu a 
fayece, ta parce di a wordo 
trapa te cu nan a muri, na 
momento cu a publico tabata 
purba core di e carosa, cual 
tabata 1 di e 16 carosanan den 
a parada. 


Testigonan 

Testigonan a bisa a drenta 
panico ora cu hendenan a 
cuminsa bula di e carosa pa 
evita cu nan ta wordo elec- 
trocuta. 

“Mi a mira e waya ta cay, y 
chispa y mi a cuminsa core 
pa mi bida”, Natacha Saint 
Fleur di 22 aña, cu tabata 
cerca di e carosa, a bisa. 
Carlhenry Belan cu tabata 
confundi, y cu a herida su pia 
durante e incidente, a bisa cu 
e multitud ta parce di a move 
pareu. “Mi a mira e chispa y 


hende ta core, pues mi tambe 
a core”, e homber di 25 aña 
a bisa, mientras cu e tabata 
ricibi tratamento na Hospital 
General. 

Custumber 

Ta un custumber na Haiti 
y otro caminda, pa tin un 
hende riba e carosa pa hala 
wayanan cu ta colga abou. 
Na Brazil, oficialnan a bisa 
cu 3 hende a perde nan bida 
diamars, ora cu nan a wordo 
electrocuta halando waya, 
riba carosa di carnaval na Rio 
de Janeiro.Q 



Celebra cu 
Banco di Caribe 

Si bo kiercelebra cu un auto 
nobo y bo ta buscando interes 
atractivo, ta solamente na 
Banco di Caribe bo mester ta. 
Probecba awor di e interes di 

Actriz popular Mexicano 
Lorena Rojas a fayece 
di cancer 


MIAMI (AP) - E actriz di 
novela Mexicano y di cine 
popular, Lorena Rojas, a 
fayece di cancer na edad 
di 44 aña. 

Agencia di talento Latin 
World Entertainment a bisa 
den un declaracion, cu Rojas 
a fayece dialuna na Miami, 
rondona pa su sernan keri. E 
tabata luchando contra can- 
cer desde 2008. 


E actriz cu a nace na Mexico 
City, a cuminsa su carera 
den añanan 1990 cu “Alcan- 
zar una Estrella.” Despues 
e tabatin rol den “Azul Te- 
quila”, “E1 Cuerpo del De- 
seo” y “Pecados Ajenos.” Su 
proyecto mas recien tabata e 
serie, “Demente Criminal.” 

Su rolnan tabata extende mas 
leu cu novela, pa pelicula- 
nan manera “Corazones Ro- 



Yearoftke 

GOAT 


Celebrate Chinese New Year 
at Crystat & Seaport Casinos. 

Date: 19 February 2015 

Drawings of cash prizes starting at 8:00pm 

“It’s pointless to play anywhere else” 

E 



tos”, “Papa Soltero”, “Manos 
Quietas” y e musical “Aven- 
turera.” 


Apenas algun luna pasa el a 
lansa un album pa mucha cu 
yama “Hijos del Sol.”Q 

Mucha Is- 
raeli herida 
pa tiramento 
di piedra di 
Palestinonan, 


a fayece 



JERUSALEM (AP) - Un 
mucha muhe Israeli di 4 
aña a fayece 2 aña despu- 
es di a keda herida seria- 
mente, ora cu Palestinon- 
an a tira piedra riba e auto 
den cual e tabata biahan- 
do na West Bank. 

Adele Bitton a fayece dia- 
mars, poco despues cu el a 
wordo hospitalisa cu un in- 
feccion di pulmon. Su mama 
Adva tabata coriendo pa nan 
cas na West Bank na 2013, ora 
cu Palestinonan a tira piedra 
riba e auto, cual a pon’e acci- 
denta. E1 a bisa cu e infeccion 
ta un resultado e heridanan 
cu a mucha a ricibi. 

E dokter Arabe cu a trata e 
famia na e luga di e accident 
a bisa un website di noticia 
Israeli, cu e tabatin duele y 
shock pa tende di su morto, 
el a yama su morto e prijs di 
odio y a haci un peticion pa 
coexistencia. 

Varios adolescente Pales- 
tino a wordo aresta pa tira 
piedra.Q 















Lansamento di buki 

Lesa pagina B4 


Suicidio 

Lesa pagina B16 


































Diadomingo 1 di maart 4th Aruba V4 Marathon 2015 


E Aruba V\ Marathon 
(10.5K) Run & Walk ta sali 
6:00 a.m.(mainta) di WEB 
NV, Drive Inn, Sero Tei- 
shi, Brug Renaissance Ho- 
tel, Boulevard, Rotonde 
Wendy’s, e ta caba na Sun 
Plaza Business Center. 

E dushi temporada di carnaval 
ta den su fmal y esaki ta e ora 
cu nos ta prepara pa despues 
di carnaval nos sigui traha 
ariba e salud y movecion, nos 
tin e chens pa accentua riba e 
ultimo preparacionnan pa cu 
e Va Marathon. 

Miembronan di Good 2 Be 
Active ta den su afan pa sigui 
contribui na un Aruba den 
movecion y tambe mas sa- 
ludabel. Cu sosten di WEB 
N.V. ( y Change 4 Life) y 
ademas sponsor y Ibisa nos 
ta organisa di cuater(4) Aruba 
Va Marathon pa 2015 e aña 
aki. 


Idea innovativo: 

Good 2 Be Active conhunta- 
mente cu Sun Plaza Busi- 
ness Center ta sigui promove 
movecion pa un bida mas sa- 
ludabel. Nos lema ta “Com- 
mitment”. 



di ex Super Food Supermar- 
ket. 

Participacion ta solamente 12 
dollar of 20 florin pa persona. 

Bus: 

Lo tin bus disponibel desde 
di Sun Plaza Business Cen- 
ter banda di Universidad di 
Aruba. E prome bus ta sali 
desde di 4:30 a.m. y e ultimo 
bus lo sali 5:15 p.m. Por fa- 
bor nos ta pidi pa tur hende 
tan a tempo. 

Parkeer: 


Registracion: 

E “Aruba a /4 Marathon “ta 
tuma luga diadomingo dia 1 
maart 2015 y ta Sali exacta- 
mente pa 6:00 a.m. di e ca- 
minda dilanti di WEB NV. 
Registracion ta habri desde 
19 februari 2015 te cu 27 
februari 2015 solamente na 
Ibisa. 

Orario di oficina ta 9:00 am- 
4:00 pm na Ibisa. 

Registracion fee pa persona: 
20,00 florin y e prome 700 
participantenan ta ricibi un 
Dry-Fit Shirt regalo. 

Ruta di e run/ walk: 

Salida ta for di e caminda 
dilanti di WEB NV, subi ca- 



minda grandi, bay abou direc- 
cion di Drive inn, Aeropuer- 
to Reina Beatrix, Rotonde 
di Talk of the Town, Cas di 
Gobernador, Renaissance 
Hotel, rotonde banda di 
Wendy’s sigui bin abou te na 
Universidad di Aruba banda 


Pa esunnan cu ta parkeer nan 
auto, lo por haci esaki den e 
parkeerplaats di WEB, pero 
e auto mester sali prome cu 
10:00 am. 

Esunnan cu ta laga nan auto 
na Sun Plaza Business Cen- 


ter, lo wordo pidi pa parkeer 
riba parkeerplaats. 

Baño: 

Lo tin 6 baño disponibel na 
comienso (start) WEB N.V. 
y 4 baño na fmal Sun Plaza 
Business Center. 

Coy bebe na final: 

Pa tur participantenan lo tin 
powerade, fruta, ensure y 
diferente premio. 

Post di awa: 

Riba ruta lo tin post di awa pa 
asisti tur participante. 

Lo tin 5 post di awa. Na co- 
mienso, 3km, 6km y 9km na 
fmal lo tin awa, Gatorade, pa- 
tia, apelsina y ensure. 

Gastonan di inscripcion: 

Inschrijf lo tuma logra na 
Ibisa 

Gastonan : 20.00 florin of 
12.00 dollar 

Inscripcion ta cuminsa desde 
di 19 februari te cu 27 febru- 
ari 2015. 

Pa e prome 700 inscripcion 
tin un Dry Fit T-shirt regalo 

Nos lo warda tur hende pa 
bin pasa un mainta hopi Ac- 
tivo cu e grupo di Good 2 Be 
Active (G2BA)0 


AVB hunto cu KNVB ta organisando un 
otro curso pa Trainer nivel 3 



ORANJESTAD 
Arubaanse Voetbal Bond 
ta e curason di Aruba su 
futbol. Como tal tambe, 
cu AVB tin e deber y re- 
sponsabilidad di percura 
pa e deporte conoce un 
crecemento riba tur as- 
pecto 

. Hopi biaha ta pensa cu AVB 
t’ey solamente pa organisa un 
of mas campeonato. Pero e 
pensamento aki no ta cuadra 
cu e realidad, pasobra como 
federacion bo responsabi- 
lidad ta mucho mas cu djis 
organisa un of otro campe- 
onato. 

Manera ta bon conoci caba 
aki na Aruba, cu AVB ta in- 
vertiendo hopi den e deporte 


rey, esta futbol. E no ta un se- 
creto publico cu e ultimo dos 
añanan cu a transcuri cu AVB 
a bin ta invertiendo hopi den 
futbol di Aruba aunke cu pa 
hopi hende esaki no ta visi- 
bel ainda. Esaki cu e meta di 
mehora e deporte den tur as- 
pecto. Manera por ehempel, 
cu na fmal di 2013 hunto cu 
CONCACAF a organisa un 
curso regional pa coach nan 
nobo riba nivel 4 y aki Aruba 
a ricibi e oportunidad di por 
a forma 4 trainer nobo pa e 
categorianan infantil conoci 
como Lifida. Den aña 2014, 
AVB conhuntamente cu 
KNVB a organisa dos Curso 
pa Trainer pa coachnan nobo 
riba e nivel 4, esta e asina 
yama TC 4. Di e dos curso- 


nan aki AVB a logra forma 27 
trainernan nobo, kendenan 
tambe a wordo prepara pa e 
categoria infantil, esta Lifida. 
Siguientemente e curso pa 
trainernan riba e nivel num- 
ber 3, lo continua e aña aki 
den 2015, esta den luna di 
Februari, Mei y tambe Juni. 
E invitacion pa tur e 31 cur- 
sistanan cu a haci e curso riba 
nivel 4, a wordo manda caba 
pa nan, pa di e forma aki nan 
forma parti di e curso TC 3. 
Ta bon pa remarca cu e Cur- 
so pa Trainer 3 conoci tambe 
como TC 3, ta un diploma cu 
realmente ta wordo reconoci 
pa AVB como tambe KNVB 
y UEFA (Europa). Natural- 
mente cu e tin algun rekisito 
mara na esaki, manera por 


ehempel, esun cu tin un di e 
diplomanan aki den nan pod- 
er, mester ta activo dunando 
training como coach. Si bo 
no por prueba cu bo ta activo, 
e diploma ta perde su balor y 
bo nomber ta wordo kita for 
di e lista tanto di AVB como 
esun di KNVB y di UEFA. 
Di e forma aki AVB ta conti- 
nua cu e trabounan cu a wor- 


do fiha traves di un vision, pa 
den un futuro cercano nos 
tin un futbol di mucho mas 
miho calidad. 

Pues por medio di esaki AVB 
kier a recorda tur esunnan cu 
a participa na tanto e curso- 
nan D-license y TC-4, cu dia 
23 di februari 2015 lo inicia 
cu e curso di TC-3. □ 

Comite Olimpico Arubano: 

A firma documento importante cu Olympic Solidarity 


Cumpliendo cu un di su 
tareanan principal, esta 
continuo asistencia na su 
federacionnan afilia den 
nan desaroyo general, reci- 
entemente a tuma luga na 
oficina di Comite Olimpi- 
co Arubano e firmamento 
oficial di un documento 
importante pa cu otro 
proyecto di capacitacion 


- Sport Coaches Course 
2014/2015 - organisa pa 
Comite Olimpico Aru- 
bano. 

Ta trata aki di un contract en- 
tre Comite Olimpico Aruba- 
no ( COA ) y Comite Olim- 
pico Internacional (IOC) pa 
medio di su Olympic Soli- 
darity den cual ambos par- 
tido ta compromete nan mes 
den e realisacion di dicho 
proyecto. Di parti di COA e 


compromiso ta encera e ehe- 
cucion optimal di e proyecto 
di capacitacion, mientras cu 
Olympic Solidarity ta com- 
promete su mes den e fman- 
ciamento di dicho proyecto. 
Desde e prome instancia cu 
Comite Olimpico Arubano a 
presenta e dossier di proyecto 
di Sport Coaches Course aki 
na Olympic Solidartity, e ul- 
timo aki den un forma hopi 
rapido y espontaneo a reac- 


ciona y mustra su aprecio pa 
e contenido di e dossier y 
tambe su disponibilidad pa 
fmancia e proyecto aki. 
Comite Olimpico Arubano 
ta sumamente satisfecho y 
orguyoso cu otro logro gran- 
di na bienestar di nos deporte 
Arubano. E resultado fmal 
di e proyecto aki lo encera 
cu Aruba lo wordo enrikece 
cu otro grupo di trainernan 
cu lo ricibi un formacion 
deportivo como coach riba 
nivel semi academico. 

Mester remarca cu e proyecto 
aki, cu tin un duracion total 
di un aña, ya ta den ehecu- 
cion y cu e prome fase di e 
trayecto ya a wordo fmalisa 
exitosamente. 

Pa Comite Olimpico Aru- 
bano e documento aki a 
wordo firma pa su Presidente 
sr. Edwin Roos y tambe pa e 
director di COA su Direc- 
cion di Desaroyo, sr Robert 
Falconi.Q 



Editorial: 


Personal di ambulance y Cruz Cora bon 
alimenta durante carnaval 61 


ORANJESTAD- Nos por 
wak bek riba un tempo- 
rada dushi di Carnaval ca- 
minda cu hopi a disfruta 
y a luci bunita durante 
parada. 

Banda di participante of ad- 
mirado di Carnaval tin esun- 
nan cu ta traha duro pa e bi- 
enestar y siguridad di cada di 
nos carnavalista manera entre 
otro Cruz Cora como tambe 
Ambulance. Subway Aruba e 


aña aki un biaha mas a per- 
cura pa personal di ambos 
esta tanto Cruz Cora y como 
personal di Ambulance 
wordo bon alimenta durante 
paradanan cu un dushi sub 
saludabel. 

“Nos no a pensa dos biaha 
mesora e dos organisacion 
nan aki a acerca nos pa yuda 
nan cu cuminda”, Sr Tai-foo 
Lee a cuminsa ta bisa. “E per- 
sonal di Cruz Cora y Ambu- 


lance ta traha extra duro du- 
rante temporada di Carnaval 
y nan master ta bon alimenta 
pa esaki.” 

“Nos ta hopi gradici un biaha 
mas na Subway cu a aporta na 
yuda nos durante e tempora- 
da di Carnaval” Sra. MelvaV- 
rolijk di Cruz Cora a bisa. 
Asina aki Subway a percura 
pa tur parada of actividad 
di Carnaval e team di Cruz 
Cora y Ambulance tabata bon 




alimenta. Pa keda na bon informa 

Subway kier a gradici e dos di tur novedad di Subway 
organisacion nan aki pa a Aruba like nan Facebook 
acerca nan pa asina por a yuda page www.facebook.com/ 
nan di e forma aki. SUBWAYARUBA.□ 

Jerseline Granviel Ansano a lansa 
buki na Ingles 



Den fin di siman riba 14 
di februari cu tabata dia 
di amor y amistad, Sra. 
Jerseline Granviel Ansa- 
no a lansa su buki cu tin 
e tema di “Dare to model. 
Christ like Compassion,” 
cual ta un tema di compa- 
sion. 

Jerseline conoci pa tur como 
Jessy Granviel, y el a nace 
na Corsou. Jessy su prome 


buki ta un di recetanan di 
su mama, cu a wordo yama 
“Nos herencia.” E di dos 
buki aki, ta di instruccion 
spiritual skirbi na Ingles tit- 
ula; “Dare to model. Christ 
like compassion.” E buki aki 
ta siña bo con domina e arte 
di acepta stima y anima na 
luga di husga esunnan cu a 
haci bo dolor of a comete un 
eror. 



Segun e tabata crece Jessy a 
atrae hopi amistad pa motibo 
di su naturalesa carismatico 
y su amor pa hende. Pe mes 
motibo tambe el a sufri hopi 
dolor, rechaso y hasta abuso. 
Cu forsa di Dios el a sobre- 
vivi y despues prospera. Cura 
y motiva pa e amor y compa- 
sion di Hesus el a haya cu- 
rashi pa comparti su curason 
experiencia y erornan pa 
yuda hende muhenan pros- 
pera den nan relacion cu nan 
mes, cu otro y cu Dios. 

Diasabra anochi prome cu 
Jessy a presenta su buki, un 
show chikito a wordo teni 
unda cu e modelonan tabata 
cana cu palabranan manera 
crueldad, pero despues cu 
palabranan bunita manera 
curashi. Tambe tabata tin 
hende cu a papia un tiki riba 
nan bida, unda cu nan ta 
compara tur loke nan a pasa 
cu e buki aki. 

E autor otro luna lo ta na 
Corsou, unda cu e lo ta e ora- 
dor principal y e lo ta papian- 
do riba su buki. E buki “Dare 
to model” ta obtenibel cerca 
Jessy na 5657678 y pronto na 
Boekhandel nan local. □ 

EAGLE BEACH - Rela- 
ciona cu celebracion di 
Dia di San Valentin, La 
Cabana Beach Resort & 
Casino su Comision di 
Medio Ambiente y Salud 
a invita e orador publico 
Mirthania Rasmijn pa 
duna un presentacion to- 
cante e Cinco Idiomanan 
di Amor, yudando e aso- 
ciadonan pa descubri nan 
mesun idioma di amor, 
como tambe esun di nan 
sernan keri, amigonan y 
coleganan. 

Mirthania a duna un splica- 
cion cortico di cada un di e 
Cinco Idiomanan di Amor, 
cual ta consisti di palabran- 
an di afirmacion, actonan di 
servicio, ricibiendo regalo, 
tempo di calidad, y oke fisi- 
co. “Ora bo siña reconoce e 
Cinco Idiomanan di Amor, 
bo lo por mehora bo comu- 
nicacion en general, no sola- 
mente den palabra pero tam- 
be den actonan,” Mirthania a 


splica. 

Mirthania tambe a toca riba 
e diferente tiponan di amor, 
manera cu esakinan a wor- 
do describi pa e Griegonan: 
amor pa famia, amor pa ami- 
gonan, e amor di parehanan, 
y e amor incondicional pa 
humanidad. 

E presentacion a termina cu 
un pelicula cortico conmove- 
dor tocante un tata cu mester 
a scoge entre un trein yen di 
hende y su unico yiu, kende a 
cay dilanti di e trein. 

Despues di a gradici 
Mirthania pa e hecho cu el a 
comparti su pasion y tempo 
cu e asociadonan di La Ca- 
bana, e Comision di Medio 
Ambiente y Salud a sigui 
promove amor, creando un 
skina di Dia di San Valentin 
den e Chit Chat Café, unda 
e miembronan di comision 
a parti Dulce de Leche den e 
forma di curason na tur nan 



coleganan keri. 


Nos potretnan ta mustra e 
celebracion di Dia di San 
Valentin yena cu amor na La 
Cabana Beach Resort & Ca- 
sino. 

Pa mas informacion tocante 
e Cinco Idiomanan di Amor, 
haci e test di Gary Chap- 
man nawww.51ovelanguages. 
com.Q 

Dama chauffeur ta perde control 
dal riba palo di luz 


NOORD- Riba caminda 
di Moko diadomingo at- 
ardi un dama chauffeur 
den su Suzuki Ignis blauw 
bayendo direccion zuid 
mester a desvia baha ca- 
minda dal riba un palo di 


luz. 

E dama a haya su mes obliga 
ta haci e maniobra aki pa mo- 
tibo cu un auto di banda con- 
trario a bin den su direccion. 
E auto cora chikito mes cu a 


ocasiona e accidente a baha 
na awa lagando e chauffeur di 
e Ignis herida cu sla na cabes. 

E palo di luz a keda intacto 
y e auto mes a haya daño 
dilanti.Q 



Accidente den cadena na Savaneta 
y un baby envolvi 



SAVANETA- Diasa- 
bra anochi riba caminda 
principal di Savaneta na 
altura di Dos Reis acci- 
dente cu tres auto a keda 
registra. 

E impacto tabata fuerte y tin 
persona cu a resulta herida. 
A despacha tanto Polisnan y 
Ambulance pa e sitio. 

Na e sitio Polis a tuma nota 
cu e chauffeur di e Mitsubishi 
blanco pa un motibo of otro 


no a paga tino riba trafico su 
dilanti cu e consecuencia cu e 
ta dal tras di un Toyota blauw 
pa despues esaki dal tras di un 


auto shinishi. 

Ambulance a acudi na e sitio 
y a atende cu un baby cu ta- 
bata envolvi. □ 



Chauffeur burachi 
coriendo duro casi 
a dal riba auto 

di Polis 

ORANJESTAD- Diadomingo 
marduga riba Havenstraat al- 
tura di Doña Clara autoridad 
para banda di caminda hacien- 
do control ta wak con un auto ta 
baha di pariba basta duro riba 
nan. 

E oficialnan a core bula banda di 
caminda pa e chauffeur no alcansa 
nan y esaki a para pabou di e auto 
di Polis. 

E chauffeur di e Mitsubishi Galant 
cora a baha for di e auto y tabata basta 
burachi. Polis a detene e homber.Q 


















CRIMINALIDADF 


DIARANSON 18 FEBRUARI 2015 


Tiramento den Caya Sint John 


Varios hende a tende tiro di arma di candela 


SAN NICOLAS— Central a haya un informacion di un 
pelea den Caya Sint Lucia. Personal cu ta atende e ruta di 
carnaval y tambe team di aresto a bay na e sitio. Despues di 
un rato, Central ta haya un otro yamada di AC cu ta bisa cu 
a tira den Caya Sint John. y cu un hende ta herida. Segun e 
informacion e hendenan a pone e victima den un auto y a 
core bay. Descripcion di e victima y e auto a keda desconoci. 
Un rato despues, e comandante ta bisa cu e ta na e luga, y 
nan por mira sanger, pero no tabatin ningun hende na e sitio. 
Polisnan y Recherche a bay na Caya Sint John pa haci inves- 
tigacion. 

Na e sitio, nan a haya algo riba vloer cu ta parce sanger. Re- 
cherche tambe a bay na e sitio y a bay na un otro cas. Mientras 
cu Polisnan tabata haciendo investigacion, personal di Re- 
cherche di San Nicolas a tende un tiro y e hendenan a cuminsa 
manda piedra den nan direccion. Polisnan a bin na e sitio y a 
core cu algun mucha homber cu ta den e bisindario. Personal 
di Recherche, despues por a sigui cu nan investigacion.Q 

Ladron ta horta den cas cu 
turista ta huur 


SAN NICOLAS— Un persona ta yama warda y ta bisa cu el a tende 15 tiro. Diferente pa- 
truya di San Nicolas y tambe unidad di k-9, a bay y a haci un investigacion den e bisindario. 
Recherche a wordo poni na haltura. Na e sitio, Polisnan cu a bay na e sitio, no a mira nada 
particular. Polis a papia cu un habitante di Caya Parapeta cu ta bisa cu el a tende mas o menos 
5 of 6 tiro den e bisindario di Caya Butishi. E1 a bisa cu anochi tambe el a tende tiro. Polis a 
papia cu un habitante den Caya Parapete, cu ta bisa cu el a tende hopi tiro den bisindario di 
Caya Butishi y tambe a bisa cu anochi, el a tende mas tiro. Otro hendenan den bisindario a 
bisa cu no tabata tiro, pero vuurwerk. Como testigo,Polis a tende un homber, kende ta bisa 
cu realmente el a tende seis tiro y su anochi prome, el a tende tres tiro. E ta bisa tambe cu e 
ta sospecha cu ta trata di e gang di Mabon cu ta den e Caya Bohi, ta responsabel pa e tironan. 
Comisario R. tambe a bin na e sitio pa pone su mes na haltura di e caso. A tuma nota di tur e 
casnan sospechoso di tiramento den Mabon. E caso tin atencion di Polis.Q 

Hoben di 12 aña no kier bay scol y 
supuestamente ta uza droga 

SAN NICOLAS— Central ta manda Polis na un cas na San Nicolas y ta papia cu e muhe K, 
kende ta bisa cu e tin un yiu homber di 12 aña cu no ta tende y no kier bay scol y ta cana henter 
dia riba caya. K, ta sospecha cu su yiu ta huma marihuana. Polis a scual e mucha debidamente 
y a mustra riba e consecuencia. E1 a compronde y a bisa cu e ta bay drecha su comportacion.Q 


BUBALI— Central ta manda Polis na un cas na Bubali pa un 
kiebro. Na e sitio, Polis a papia cu e personanan cu ta huur e 
cas, y nan ta bisa cu diasabra 19,20, nan a sali for di cas y a laga 
e cas bon cera na yabi. E alarma no tabata funciona e momen- 
to ey. Tur e otro dianan e alarma a zona. Ora cu nan a bolbe 
cas diadomingo 01.00, nan a mira cu articulonan di su amiga 
y su famia a wordo horta. Polis a tuma e keho y a manda nan 
na e departamento di Recherche na Noord.Q 


Homber riba scooter cu arma di candela 

MADIKI— Central ta manda Polisnan na Madiki y den bisindario di Las Calenias, pa homber 
desconoci riba un scooter, cu ta den posicion di un arma di candela. Polis a bay den e bisindario 
y na haltura di Guo Xiong Supermarket, Polisnan a mira e homber riba e scooter. Polis a bay 
mesora cerca dje, y a haci un control, pero no a haya nada. Polisnan a sigui busca, pero no a 
topa cu e persona. □ 


Polis ta detene ilegal cu a 
core bay 

ORANJESTAD— Central a manda Polis na Glenny’s Cor- 
ner den Avenida Alo Tromp, pa un bringamento. Na e sitio, 
Polis no a topa cu ningun hende. Polis a mira algun homber 
na haltura di e plenchi pariba di e luga. Polisnan a cana bay 
direccion di e grupo di homber y dos homber a cuminsa core. 
Polis a core tras di nan y a logra gara uno na haltura di Johan 
de Witstraat. 

Polis a puntra e homber di con el a core y el a bisa cu e ta ile- 
gal. Polis a constata tambe cu e ta bou di influencia di alcohol. 
E1 a keda deteni pa buracheria. E homber G.R.B., a wordo 
presenta dilanti Fiscal Auxilia cu a laga cera e homber y den 
oranan di mainta lo pone Warda Nos Costa na haltura, pa 
controla status di G.R.B. naci na Venezuela di 32 aña. □ 

Bar a pasa ora di cera 

ORANJESTAD— Durante patruya, Polisnan a constata cu 
Roxdan Bar ainda ta habri, siendo su permit ta pa 00.00. Ora 
cu Polisnan a drenta paden pa controla, tabatin mas o menos 
10 cliente y un persona tras di bar y ainda tin musica. Polis- 
nan a saca tur hende pafo y a laga cera e luga. E doño a haya 
un boet.Q 

Turista ta laga sientanan di 
taxi muha 

PALM BEACH—, Central ta manda Polisnan di Noord na 
Carina Apartment pa un intermediacion. Na e sitio, Polis a 
papia cu e homber A.A. chauffeur di taxi. E ta bisa cu segun 
regla e clientenan den e taxi no ta permiti pa haci daño na e 
sientanan, entre otro muha nan. Polis a mira cu e sienta pa- 
tras tabata muha y segun regla esunnan cu tabata den e taxi, 
mester paga 50 dollar. Polis a intermedia y e muhe A. a duna 
A.A e placa.Q 


Polis no a topa cu turista atraca 

ORANJESTAD— Central ta manda Polis na e parada di bus di Arubus y bisindario di Con- 
sulado Venezolano pa un atraco di un turista. Na e sitio, Polis no a topa cu nada particular ni 
tampoco a haya victima. Polis a busca den bisindario, pero no a haya nada.Q 


Auto procedente di ladronicia haya den 
mondi cu number supuestamente horta 




A-25672, ta pertenece na e 
Toyota Hylux. Papito Tow- 
ing a hiba e auto warda di 
Santa Cruz y entrega na De- 
partamento di Joyriding pa 
mas investigacion.Q 


JAN FLEMMING— Cen- 
tral ta manda Polis di San- 
ta Cruz den bisindario di 
Jan Flemming pa un auto 
laga atras. 

Na e sitio,Polis a mira lastro 
di taira den e mondi. Den e 
mondi Polisnan a mira un 
auto Toyota Hilux shinishi. 
Den e auto, Polisnan a haya 
e number A-21785. Polis- 
nan a controla e number cu 
Central y a resulta cu e ta 
pertenece na un Mitsubishi 
Lancer shinishi y e number 

Pinturanan hopi realistico 


Tur hende por pinta y tur 
hende por siña pinta. Pinta 
bon y den forma fotograf- 
ico ta un arte riba su mes. 
Tin persona cu ta gusta 
pinta, unda cu nan ta nan 
ta cuminsa pone un pintu- 
ra riba papel, nan ta gusta 
expresa nan creatividad. 

No solamente nan ta uza cre- 
atividad, pero nan ta purba 
gara cierto momentonan cu 
ta unico pa nan. Tin pintado 
cu ta enfoca riba obhetonan 
existente cu ta un realidad y 
ta pinta esaki mescos cu ta un 
potret a wordo saca. 

Tin diferente forma di pinta, 
tin diferente tecnica cu por 
wordo uza y ta hopi mate- 
rial mes tin cu por wordo uza. 
Den e temponan aki hopi ta 
haci uzo di airbrush, otro ta 
pinta riba lona of den nan buki 
di pintura. No ta tur hende 
por pinta of sketch bon, pero 
asina mes ta haci nan esfuerso 
pa cu esaki. Mas bo train mas 
miho bo ta bira. 


Algun hende ta gusta pinta 
cierto cosnan so, por ehem- 




pel auto, pero ora di puntra 
nan pa pinta un hende nan no 
por. Tin persona cu ta hopi 
bon den pinta imagen di otro 
persona, mientras cu tin ta 
bon den pintamento di carica- 
tura. Sin cu nos ta enfoca riba 
un artista special nos ta laga 
nos lector wak algun pintura 
hopi realistico cu a capta nos 
atencion. □ 

LESA 




desaroya proyectonan esey 
ta nada, pero den december 
ta kima placa na vuurwerk y 
den carnaval no papia mes. 
enfin cada ken sa kico nan ta 
haci. Pakico pa cas di Dios ta 
loke sobra e por haya? Dios 
no merece loke ta misera- 
bel. Si iglesia catolico tawa- 
tin e asunto di diesmo, awe e 
cos lo ta otro, hasta airco tur 
misa aki na Aruba lo tawatin 
proyectonan grandi lo ta tu- 
mando luga, y lo no tawatin 
problema cu mantencion y e 
yudansa social di parokia lo 
tawata mas completo y eficaz. 

Awel den tempo di cuares- 
ma pensa un poco, den nos 
parokianan na Aruba ainda 
nos por conta cu un asistencia 
social cu ekipo di hendenan 
serio y dedica den tur parokia 
cu tur dia ta yuda hende den 
necesidad cual e dinamica, 
pero ki tur asistencia social 
parokia por haci??? Wel te 
awor ta parti cuminda dor di 
conta cu algun instancia ta 
haci entrega di algun fondo y 
cumindanan, cu esey parokia 
por ofrece caridad. 

Den cuaresma lo nos pone al- 
gun macutu na porta di misa 
pa asina ora bo bini, pasa den 
bo cashi cushina piki algun 
comestibel y pone den e mac- 
utu di asistencia social asina 
nos por yuda nos hendenan 
den necesidad den parokia 
cual ta bastante. Deal? Tambe 
nos Obispo Mgr Luis Anto- 
nio Secco, pa e accion di cu- 
aresma 2015 pa nos dedica 
un yudansa na Kapel di Santa 
Famia di Pos Chikito, cual ta 
un comunidad cu a desaroya 
masha lihe bou di maneho di 
e dinamico Pastoor Andres. 
Ken sa cu algun dia e Kapel 
aki lo bira un parokia ariba su 
mes.Q 


manera Papa Francisco a bisa, 
Dios semper ta warda ariba 
nos pa e pordona nos. Y Se- 
ñor ta warda nos scondi den e 
sacerdote(Zr Faustina) pa of- 
rece nos su misericordia den 
e sacramento di sanacion y di 
amor. 

Cuaresma ta e tempo di puri- 
ficacion di nos faltanan, y nos 
miseria cual a herida e amor 
di Dios. 

Nos Santa madre iglesia ta of- 
rece nos e practicanan pa nos 
pone cos na ordo cu Dios, 
specialmente den e tempo di 
cuaresma, cual ta yuna, ora- 
cion, penitencia y caridad. 
Ora nos papia di yuna, nos por 
pensa hopi biaha di keda sin 
come, pero, esey no ta sufici- 
ente, nos mester bay mas leu 
pa haci nos fuerte, y abstinen- 
cia ta haci nos fuerte, y nos ta 
vencedor ariba diablo cu t’ey 
pa crea division, pa despues e 
husga bo y condena bo. Ora 
nos ta yuna of abstene, nos 
ta haya forsa di ariba cual ta 
yuda nos lucha cu nos mes 
un pasionnan desordena, nos 
egoismo, vanidad, flohera, 
odio den curason, haci redo, 
deseonan malo, envidia asina 
mi por sigui menciona, ora 
nos no por mortifica nos cur- 
pa pa asina duna forsa na nos 
alma, cual ta habri pa Dios su 
gracia. 

Tur esaki mester bay cu oca- 
sion. Ora nos ta papia di 
caridad como practica den 
cuaresma, e ora ey nos mes- 
ter puntra con mi ta den mi 
generosidad pa cu otronan cu 
ta pasa necesidad. Tin biaha 
nos ta pensa cu solamente 
tira poco cen larga den collect 
di misa anto ta cla. Awel... 
si... pa mantene parokia y pa 


± m utv lUj ui ic>iu uli ui ti. 

Awe Misa di shinishi y caminda di cruz 


Pastoor Jairo Maduro di 
Parokia Cristo Rey na Bra- 
sil ta participa cu e Misa di 
Diaranson di Shinishi lo 
ta 5’or di mainta y 7’or di 
Anochi. 

Tambe cu durante cuaresma 
tur diabierna lo tin caminda 
di Cruz pa 4:30 di marduga y 
6:15 di atardi sigui pa Santo 
Sacrificio di misa. Laga nos 
den tempo di cuaresma biba 
nos bida den Cristo, den 
yuna y abstinencia y oracion. 

“Cuaresma” 

Cuaresma ta un periodo den 
e tempo liturgico destina 
pa iglesia catolico, y algun 
otro iglesianan historico cu 
tambe ta resalta e temporada 
aki, cual ta cuminsa cu “di- 
aranson di shinishi” y e ta 
caba net prome cu e misa di 
“Cena di Señor cual ta dia- 
huebs santo. E asunto di cu- 
arenta dia ta bini di diferente 
referencianan biblico y tambe 
ta simbolisa e prueba cu He- 
sus a pasa durante 40 dia den 
desierto, prome cu E1 a cum- 
insa su mision. Tambe e por 
simbolisa e 40 dia cu e diluvio 
a dura, tambe nos por pensa 
ariba 40 aña cu e pueblo di Is- 
rael a marcha den desierto y 
tambe e 400 aña cu e pueblo 
Hudiu a keda na Egipto. Du- 
rante henter e tempo di cu- 
aresma, cristiannan ta keda 
anima pa nan reforsa nan fe 
pa medio di diferente prac- 
tica entre otro penitencia y 
reflexion, sin laga afo e tema 
di combersacion y tambe di 
caridad pa cu otro. Cuaresma 
ta e tempo pa busca Dios den 
sinceridad y tambe di haci un 


real penitencia cu por consis- 
ti di yuna, oracion y hiba un 
bida di austeridad durante e 
tempo saludabel di cuaresma 
aki. Cuaresma tin 5 siman y 
acerca ta bini e diadomingo 
di Rama, y e lecturanan tur 
ta carga cu e tema di comb- 
ersacion, ta resalta e asunto di 
loke ta pica y buscamento di 
pordon di Dios. 

Cuaresma no ta un tempo 
tristo e ta un tempo di re- 
flexion profundo ariba bida 
cristian, ariba mi relacion cu 
Dios y mi prohimo, awel pa 
excelencia e ta un tempo di 
combersacion y penitencia 
den henter e aña liturgico 
cual iglesia ta ofrece nos. Du- 
rante e tempo aki por ripara 
algun detaye di liturgia, spe- 
cialmente ora di misa. 

Nos por mira e sacerdote ta 
bisti na biña(lila) di forma 
simpel, e cantamento di ale- 
luya prome cu evangelio, ni 
e gloria lo no resona den e 
temporada aki di cuaresma 
y tur esey cu excepcion di 
“Misa Crismal” y Misa di 


Cena di Señor, despues di 
esey ta cu diasabra di Aleluya, 
iglesia ta drenta den esfera 
di goso atrobe. Den e di 4 
diadomingo iglesia ta bisti na 
color “Ros” esey nos ta yama 
diadomingo di “Laetare” cu 
kiermen “alegra boso,” tuma 
di Latin di Is 66:10-11, cual ta 
duna un toque di loke ta bay 
bini esta e gran celebracion 
di Pasco di Resureccion, y e 
diadomingo aki por duna un 
toque modera den e celebra- 
cion uzando algun instru- 
mento musical y por pone 
flornan modera na altar, pa- 
sobra ainda no ta e gran fiesta 
mes ainda. 

E tempo aki di cuaresma ta 
realmente e tempo di comb- 
ersacion y pa nos bolbe na 
Dios Tata cu ta warda nos cu 
hopi misericordia, si ta e caso 
cu nos a aleha di dje mescos 
cueyiu perdi(Lc 15,11-32) cu 
a bay di cas di su tata y a hiba 
un bida desordena. Ta bon pa 
e tempo aki nos haci un exa- 
men di consenshi y wak ta ki 
tur nos a haci cu ta ofende 
Dios. Nos mester comprende 

extrovert 




introvert 


Skirbipa Cuckoo Press 

Dos tipo di personalidad cu ta bon pa bo sa di dje 



Te cu dia di awe, hopi 
hende no conoce e teoria 
tras di introvert y extro- 
vert. Principalmente den 
paisnan occidental, hende 
tin e pensamento cu un 
persona mester ta social, 
of mas bien hende tin 
preferencia riba un per- 
sona mas social. 

Esaki ta debi cu den paisnan 
occidental manera Merca y 
Europa, e cantidad di perso- 
nanan extrovert ta tres biaha 
mas tanto cu e cantidad di 
personanan introvert. 

Den paisnan mas na parti 
oost di mapa, esaki ta bira net 
contrario. Paisnan Asiatico 
manera China cu Hapon tin 
mas tanto hende introvert. 

Den un tremendo buki cu 
mi a yega di lesa, nan a splica 
kico ta e diferencia entre un 
persona introvert y un per- 
sona extrovert. E buki aki 
yama “Kibra Hacha” skirbi pa 
Lionel N. Spratt. Tremendo 
buki, un di e miho bukinan 
cu mi a yega di lesa. En todo 
caso, mi ta cita un pida di e 
splicacion: 

“Falta di conocemento ta 
pone cu un hende extrovert 
ta pensa cu personanan cu no 
ta mesun “outgoing” cu nan 
ta personanan timido, siendo 
cu esaki no ta corecto. Timi- 
dez ta nifica miedo pa wordo 
rechasa of miedo di perhuicio 
negativo! E ta un problema 
psicologico. Siendo cu un in- 
trovert ta e sistema cu e per- 
sona su celebro ta funciona. 
E ta mescos cu colo di wowo 
of colo di cuero. Bo no por 
cambia esaki. 

Segun estudionan cu a keda 
haci, un persona introvert 
tin mas circulacion di sanger 
den un parti di nan celebro cu 
yama “frontal lobes” y “fron- 
tal thalamus” cual te parti nan 


di celebro cu ta procesa/anali- 
sa informacion, p.e. planifica- 
cion, y habilidad pa soluciona 
problema. 

Un persona extrovert tin mas 
circulacion di sanger den su 
partinan di celebro cu yama 
“cingulate gyrus” y “posterior 
thalamus” cu ta e partinan 
envolvi cu sensacion y exper- 
encianan emocional.” 

Pues si bo a compronde bon, 
e diferencia den un persona 
introvert y extrovert ta sinta 
den e manera cu su mente ta 
funciona. Otro hende (mane- 
ra Carl Jung cu ta esun cu a 
propone e modelo di energia 
psikico pa e 2 tipo di per- 
sonalidad aki) ta bisa cu nan 
sistema di energia ta traha di 
forma diferente. E energia di 
e persona extrovert ta bin di 
e parti exterior, y energia di e 
persona introvert ta bin di e 
parti interior. Mas cu claro cu 
tin hende cu ta cay memey di 
e dos personalidad aki. Esey 
nan ta yama ambivert. 

Dicon ta importante pa bo sa 
di e dos tipo di personalidad 


aki? 

E ta simplemente pa bo com- 
pronde y acepta e personali- 
dad di e persona, paso lo bo 
bay mira esey den nan com- 
portacion. E ta importante 
tambe den caso cu si bo a 
gusta un persona introvert di 
personalidad, y abo ta extro- 
vert. Si bo no ta compronde 
con e persona aki ta funciona, 
lo bo bay exigi cierto cos di 
dje cu simplemente lo bo no 
por haya. Mayoria biaha esaki 
ta trece conflictonan den rel- 
acion. 

Por ehempel si abo como 
persona extrovert gusta sali, 
bay fiesta etc., bo pareha ma- 
sha dificil lo bay cu bo. Si abo 
como persona introvert kier 
tin un relacion cu un persona 
extrovert, bo mester sa cu den 
weekend ta bo so lo keda cas. 
(Aunke pa e introvert esaki lo 
no ta problema ningun mo- 
mento, pero pa un introvert 
jaloers si.) 

E ta importante tambe pa 
bo reconoce un di e tipo 
di personalidad aki den bo 


PENSA 



yiu(nan). Principalmente ora 
un mucha ta introvert, may- 
ornan, adultonan of demas 
muchanan ta husga cu e ta 
timido, y esaki ta causa cu un 
persona introvert ta bira timi- 
do pa motibo cu tur hende ta 
bisa e cu e tin algo robes cu 
esey. 

Pa reconoce e personalidad 
den un persona ta facil: 

E extrovert ta personanan 
cu gusta ta den hende, tin 
comportacion social, amical, 
impulsivo, gusta interaccion, 
nan ta carismatico, cu hopi 
contacto, gusta atencion, nan 
ta sinti laf un bes si nan ta nan 
so, anto nan ta yena di energia 
ora nan ta den un multitud. 


vert tin mas habilidad cogni- 
tivo, analitico y creativo. 

Tene cuenta cu no ta tur hen- 
de cu ta introvert ta mescos, 
y no ta tur persona cu ta ex- 
trovert ta mescos. Lo bo por 
mira comportacion cu ta var- 
ia, y esaki ta normal, depende 
e persona. 

Mayoria biaha un persona ex- 
trovert tin e pensamento cu e 
persona introvert ta laf, y cu e 
no ta feliz. Como un persona 
introvert mi por sigura bo cu 
esaki no ta berdad. E echo cu 
e persona por ta su so, ta lesa 
un buki, pinta un cuadro of 
cualkier actividad caminda e 
por ta su so den su cabes, ta 
haci esey sumamente feliz. 


Contrario na esaki, e persona 
introvert ta hopi mas keto, 
reserva, individualista, cre- 
ativo, analista, scuchado, cu 
ta plania, nan ta sinti feliz ora 
nan ta nan so i nan energia 
ta caba un bes ora nan ta den 
multitud di hende. 

Un persona introvert ta biba 
den su mente. Un persona 
extrovert ta biba cu loke tin 
rond di dje. Mayoria hende 
ta purba na forsa e persona 
introvert y hinca e persona 
den situacion y/of ambien- 
tenan di hopi hende, zonido 
duro etc., of pidi pe haci cos- 
nan cu ta rekeri habilidad di e 
personalidad extrovert. Si bo 
kier saca juice fei cada un di 
e personalidad aki, bo tin cu 
laga cada un haci loke nan ta 
bon den dje. E persona extro- 
vert tin mas habilidad social, 
interactivo etc., y esun intro- 


E parti cu por keda considera 
como un reto ta cu tur dos 
di e personalidad aki mester 
di caracteristicanan di e otro 
personalidad den nan bida. 
Un persona extrovert, tin ora 
mester sinta pensa, y analisa 
riba su mes pa por logra cier- 
to metanan of pa por desar- 
oya su mes como persona, y 
un persona introvert tin ora 
mester socialisa y interaccion 
cu multitud di hende si e 
tambe kier logra cierto meta- 
nan. 

Pues e reto pa cada un di e 
personalidad aki ta pa adkiri 
habilidad cu e otro personali- 
dad tin, pasobra simplemente 
un hende mester por tin un 
tiki di cada di e personalidad 
pa nan por progresa. Pa mi 
e ta algo sumamente dificil, 
pero nos ta keda purbalQ 

Aruba na di dos luga den 
Caribe cu crecemento mas 
halto den turismo 


ORANJESTAD- Carib- 
bean Tourism Organi- 
zation (CTO) a duna di 
conoce via nan relato an- 
ual cu e region di Caribe a 
yama bonbini na un total 
di 26.3 miyon bishitante 
durante aña 2014. Esaki ta 
encera un crecemento di 
5.2% riba e 25 miyon cu a 
bishita Caribe e aña ante- 
rior. 

Segun CTO, e islanan cu e 
crecemento mas halto den 
Caribe pa aña 2014 ta na 
prome luga Republica Do- 
minicana cu a atrae 5.1 mi- 
yon bishitante cu ta repre- 
senta un crecemento di 9.6%, 
sigui na di dos luga pa Aruba 
cu un miyon bishitante, rep- 
resentando un crecemento di 



9.5%. 

Puerto Rico a keda na di tres 
luga cu 1.405.390 bishitante 
(di januari 2014 pa octo- 
ber 2014), un crecemento 
di 6.6%. Cuba a sa di atrae 
3.001.958 miyon bishitan- 
te cu ta un crecemento di 
5.3%, mientras cu bishitan- 
tenan di Bahamas a yega na 
un total di 924.898 (januari 



2014 pa juli 2014) cu ta un 
crecemento di 3.5%. Jamaica 
a ricibi 20.80.181 bishitante, 
un crecemento di 3.6%. 

Segun un encuesta haci, Ca- 
ribe y Latino America a crece 
cu 6% pa loke ta e capacidad 
aereo. Aruba ta un destina- 


cion cu a sa di tuma posicion 
como un di e destinacion fa- 
borito den Caribe. E resulta- 
donan cu CTO a menciona 
di Aruba ta danki na tur e es- 
fuerso cu ta wordo haci local- 
mente y den cada mercado. 

Esfuersonan ta dirigi contin- 


uamente riba hisa e calidad di 
e bishitante, cual ta alinea cu 
e enfoke pa atrae e bishitan- 
tenan afluente pa nos desti- 
nacion. Asina por ricibi mas 
entrada por medio di nos in- 
dustria turistico pa nos isla. 
Esaki ta parti di e vision pa cu 
turismo di nos isla. □ 


Parlamento cu atencion pa Salubridad 


ORANJESTAD -Reci- 
entemente a tuma luga un 
reunion cu resultadonan 
fructifero riba tereno di 
salubridad publico, unda 
cu Minister Alex Schwen- 
gle hunto cu diferente 
partner a presenta varios 
topico na e comision par- 
lamentario pa salubridad. 

Minister Schwengle a splica, 
despues di e encuentro, cu a 
trata entre otro e desaroyonan 
y vision di Instituto Medico 
San Nicolas (IMSAN) y pro- 
cesonan andando y plannan 
pa futuro pa cu laboratorio 
nacional. 

Minister a comenta cu a com- 
parti hopi informacion cu e 
parlamentarionan presente 
y a contesta tur nan pregun- 
tanan. 

Riba e tema di Laboratorio 
nacional, e mandatario a bisa, 
cu entre otro AIB a presenta 
y splica e datonan cu a wordo 
uza pa yega na e decisionnan 
importante pa cu futuro di e 
institucion. 

“No ta cosnan scondi. Ta da- 
tonan cu nos a comparti cu 
tur trahando di laboratorio 
nacional hunto cu nan repre- 
sentante. Tin biaha bo ta haya 
bo ta kies entre opcionnan 
doloroso pasobra di un banda 
ta mas facil pa bo sigui cu e 
negoshi manera semper, pero 
nos a splica nan bon cla y AIB 
tambe den su analisis ta bisa 
bo esey, cu si laboratorio na- 
cional no wordo cambia den 
su maneho y tambe den su 


posicion huridico ,bo ta bay 
wak cu bon mira e laboratorio 
nacional dado momento no 
tin un sobrevivencia,” Minis- 
ter Schwengle a expresa. 

E1 a bisa cu e situacion fman- 
ciero ta un reto y a compara 
e opcionnan cu ta existi, esta 


si ta converti laboratorio na- 
cional den un compania na- 
cional di gobierno, si ta pri- 
vatisa of si lo pone como un 
fundacion cu ta funciona bao 
maneho di hospital. 

Minister Schwengle, kende 
no ta kere den e formula di 
compania nacional di gobi- 
erno tabata alivia pa wak cu 
e opcion aki no ta un bon 
opcion. E1 a boga pa priva- 
tisacion, pero despues di a 
consulta cu diferente persona 
y instancia, incluyendo Aruba 
Investment Bank (AIB), ta 
admiti cu e opcion pa conver- 
ti laboratorio nacional den un 


fundacion y pone bao mane- 
ho di Dr. Horacio E. Oduber 
Hospitaal ta e miho solucion. 
E opcion pa cay bao maneho 
di hospital ta esun cu tabata e 
prome escogencia di basica- 
mente tur trahado tambe, y 
e opcion cu mas ta cumbini 


nan. 

Minister Schwengle a bisa 
cu pa yega mas lihe na e me- 
horacion di calidad y maneho 
fmanciero deseabel, privatisa- 
cion ta e contesta, pero como 
fundacion tambe e metanan 
lo wordo yega, aunke lo tuma 
un poco mas tempo. Ademas, 
un fundacion ta brinda e tra- 
hado stabilidad y siguransa di 
trabao, cual ta algo cu e n.v. 
no ta ofrece. 

A tene cuenta cu e preocu- 
pacionnan di e trahadonan 
y a resulta tambe cu pues e 
opcion cu nan ta sostene ta e 
miho den e caso aki, segun e 
mandatario. 


Un otro topico trata durante 
di e reunion tabata e futuro 
di ImSaN, cu enfoke riba e 
establecimento di un Centro 
di Radioterapia, cu ta haci po- 
sibel pa pashentnan di cancer 
keda Aruba - y den nan seno 
familiar y zona confortabel, 


durante di nan tratamento di 
“bestraling”. ImSaN a pre- 
senta nan plannan hunto cu 
un compania di accountant. 

Tecnicamente e proyecto 
aki ta alcansabel, unda cu lo 
brinda tratamento di radiote- 
rapia na pashentnan di Aruba, 
pero tambe lo agrega turismo 
medico. 

E datonan presenta pa Im- 
SaN, AZV y e compania di 
accountant ta duna confiansa 
y ta prueba cu e proyecto aki 
no ta un soño pa score politi- 
camente, el a añadi. 

E factor central ta e pashent, 


kende ya ta malo y awo no lo 
tin cu bay mas leu di su famia 
pa simannan largo pa sigui su 
tratamento. E1 a bisa cu tecni- 
camente y fmancieramente e 
proyecto ta alcansabel y facti- 
bel, y ta rekeri un poco inver- 
sion na cuminsamento, pero 
e fondonan aki lo bin bek cu 
ganashi pa por sigui inverti 
den e centro. 

E1 a expresa cu e lo sigui 
bringa pa e centro su esta- 
blecimento y loke ta rekeri 
pa esaki por wordo realisa ta 
un presupuesto balansa pa 
ImSaN, cual ta depende di 
presupuesto di Pais Aruba A 
tene na cuenta tambe den e 
presupuesto di deseo di AZV 
pa cu e garantia cu ImSan 
mester pa por bay riba mer- 
cado pa busca fmanciamento. 
Segun e mandatario si tuma e 
aña aki pa regla tur cos, otro 
aña ta cuminsa traha e centro 
cu por ta cla pa den dos aña 
ricibi su prome pashent. 

Pa loke ta e personal speciali- 
sa den e ramo di radioterapia, 
tin dialogonan andando cu 
Corsou caba y pa medio di 
contactonan di Baptist Health 
South Florida y centronan di 
radioterapia na Hulanda lo 
percura pa tin personal. 

Na cuminsamento e personal 
y instancianan di exterior lo 
brinda Aruba apoyo, tanten 
cu personal di nos isla mes ta 
entrena, traha riba nan expe- 
riencia y sigui cursonan nec- 
esario pa tuma over. □ 

Manchebo ta premira resultadonan hopi positivo pa 2015 


Esfuersonan haci pa mehora 
calidad di producto y servicio pa 
uno ecologia amical hunto cu 
renobacionnan haci a sa di saca 
su frutanan pa Manchebo Hotel. 
Sr. Roelofs General Manager di 
Manchebo Resort a splica cu des- 
de e renobacion completo di tur 
camber den 2011 pa 2012, e com- 
pleho ta conta cu un ocupacion 
hopi halto. 

Manchebo Boutique Resort a dem- 

IMF: 


ostra cu e renobacionnan y esfuer- 
sonan haci pa tin un hotel sostenibel 
y ecologia amical a sa di crea un de- 
manda grandi pa e bishitante. 

Mas aun mirando e calidad halto di 
servicio cu Manchebo Boutique Re- 
sort ta ofrece, unda ta enfoca riba 
bienestar y ta ofrece lesnan di yoga, 
pilates y un spa completamente ekipa. 
Mirando cu e demanda ta halto, Man- 
chebo a logra di por aumenta nan pri- 
jsnan un tiki cada aña. Esaki ta un in- 
dicacion cu e calidad di bishitantenan 


cu ta huesped ta uno halto. 

‘Nos ta hopi satisfecho cu nos ADR 
y nos RevPar , esaki ta duna nos na 
Manchebo e oportunidad pa sigui 
eleva e calidad di producto cu Man- 
chebo ta ofrece, Sr. Roelofs a duna di 
conoce. 

Di e forma aki tambe a haci di Man- 
chebo un hotel mas bunita, un ‘4plus 
star’ resort situa riba e beach 5 strea 
riba nos isla cu ta haci cu e bishitante 
ta keda bin bek,Gerente General di 


Manchebo a expresa. 

Tambe el a bisa cu 2014 tabata un aña 
cu resultadonan record pa Manchebo 
y ta premira cu 2015 ta bay ta hopi 
miho. 

E calidad di e bishitante cu ta huesped 
na Manchebo ta uno mas bon para cu 
un entrada mas halto . 

Pa motibo di a renoba y mehora e 
servicionan y e calidad di producto cu 
Manchebo ta ofrece, a trece cu esey 
resultadonan hopi satisfactorio, Sr. 
Roelofs a bisa. □ 


Ta reconoce un turismo fuerte 


Ultimo declaracion di 
International Monetary 
Funds (IMF) ta confirma 
un biaha mas e crece- 
mento den nos turismo y 
su importancia pa loke ta 
trata e crecemento den 
nos economia. 

Den e ultimo declaracionnan 
di IMF publica dia 13 di feb- 
ruari por lesa un biaha mas 
con e entidad internacional 
aki ta bisa cu desaroyo den 
nos industria di turismo a 
contribui grandemente pa 
loke ta trata nos crecemento 


economico. 

Nos turismo a crece no sola- 
mente den cantidad, pero 
tambe den e cantidad di placa 
cu nan a laga atras. 

Resultadonan pa loke ta 2014 
ta mustra un crecemento den 
e cantidad di turista di 9.5% 
mientras cu e placa cu nan a 
laga atras den nos economia a 
crece te cu e di tres kwartaal 
di 2014, segun cifranan di 
Banco Central cu un pro- 
medio di 7.5%, esaki riba e 
crecemento cu a conoce ya 
caba den añanan anterior. 


Den e cuadro aki por men- 
ciona tambe cu e RevPar y 
e ADR, entrada pa camber 
disponibel y a prijs promedio 
pa camber a aumenta tambe 
cu dobel cifra, lo cual ta re- 
sultadonan sumamente posi- 
tivo pa loke ta nos industria 
principal. 

Importante ta pa menciona 
tambe cu IMF ta premira cu 
turismo lo sigui crece y lo 
sigui contribui na nos desar- 
oyo economico, como fuente 
principal, lo cual ta resalta e 
maneho cu Minister, Otmar 


Oduber a bin ta hibando, esta 
di enfoca mas riba calidad cu 
riba cantidad. 

Oficina di Turismo y demas 
partner den industria a sos- 
tene completamente e enfoke 
aki y ta hibando nan maneho 
enfoca riba e enfoke aki. 

Minister Otmar Oduber a 
mustra su satisfaccion grandi 
pa loke ta e reconocemento di 
IMF pa loke ta e importancia 
di turismo den crecemento di 
nos economia. 

E1 a indica cu e ta hopi con- 


tento cu e resultadonan aki y 
ta gradici cada un di esunnan 
cu ta haci e logro aki uno po- 
sibel, pasobra no ta cuestion 
di un minister, sino di henter 
e comunidad di turismo pa 
logra esey. 

E ta sigur cu lo sigui wak e re- 
sultadonan positivo aki conti- 
nua mirando e cooperacion y 
relacionnan estrecho cu tin 
den e industria y mas cu tur, 
cu tur hende ta mirando den 
e mesun direccion na bien- 
estar di desaroyo economico 
di Aruba. □ 


Aruba Bank ta lansa su campaña 
di spaar “Aruba Start Saving” 


ORANJESTAD- Aruba 
Bank a lansa un campa- 
ña di spaar pa e periodo 
di februari pa april 2015, 
‘Aruba Start Saving’. Pa- 
kico spaar? Y pakico spaar 
cu Aruba Bank? 

Cu e campaña aki Aruba 
Bank ta pone enfasis riba im- 
portancia di spaar pa grandi 
y chikito. Spaarmento por 
yuda bo logra diferente di bo 
soñonan of un proyecto riba 
bo plan den 2015. Cu e cam- 
paña aki Aruba Bank ta pro- 
move spaarmento dor di haci 
esaki ainda mas atractivo pa 
nos comunidad. 

Aruba Bank sigur tin e pro- 
ducto ideal pa fit bo nece- 
sidad pa spaar. Nos tin entre 
otro Cuenta di Spaar ABC cu 
ta yuda bo sigura e futuro di 
bo yiu. Pone algo un banda 
tur luna pa bo yiu te dia cu 
e cumpli 18 aña y ricibi e in- 
teres halto. Di e forma aki, 
mañan e por cuminsa su bida 
como adulto haciendo uzo di 
e cuenta cu abo a crea pe sea 
pa un estudio academico, un 
auto of cualkier otro meta cu 
e por tin. 


“Cuenta Sabi”, e cuenta di 
spaar aki ta recompensa se- 
gun e saldo ta crece. Deposita 
un minimo di 100 florin y 
habri un ‘Cuenta Sabi’. Se- 
gun e saldo riba bo cuenta 
crece, bo ta ricibi un interes 
mas halto. 

“AB Sam” ta yuda bo logra 
bo meta fiho di un manera 
rapido y sigur. Esaki ta e 
forma ideal pa bo spaar pa 
un evento special den un ter- 
mino di 12 luna, manera bo 
casamento, un vakantie, un 
checkup medico, un aniver- 
sario y hopi mas. Bo mes por 
scoge e montante fiho cu bo 
ta desea di spaar pa luna. 
“Save the Change” ta un 
manera unico di spaar y sin 
mester haci hopi esfuerso. 
Cada biaha cu bo paga algo 
cu bo tarheta di ATM di 
Aruba Bank, lo hisa e suma 
total na e siguiente florin. E 
diferencia nos ta deposita riba 
bo cuenta di spaar ‘Save the 
Change’. Por ehempel, si bo 
cumpra algo pa AFL. 65,25, 
ta kita di bo cuenta coriente 
AFL. 66,00 y deposita 75 
cen riba bo cuenta ‘Save the 
Change’. Di e forma aki bo 
ta spaar un suma interesante, 


sin mucho esfuerso. 

Cu ‘Internet Savings’ bo por 
maneha bo cuenta exclu- 
sivamente via Aruba Bank 
Online y ricibi interes fabo- 
rabel. Check bo cuenta su 
crecemento 24/7 y transferi 
fondo for di bo cuenta cori- 
ente pa bo cuenta di spaar y 
vice versa. 

Cu un ‘Time Deposif di 
Aruba Bank bo por saca mas 
for di bo placa. Si bo tin 
10.000,- florin of mas cu bo 
kier inverti y kier ricibi un 
interes atractivo, fiho y sigur, 
habri un Time Deposit. 

En conexion cu su celebra- 
cion di 90 aña, Aruba Bank 
ta regala algo bek na su cli- 
entenan di spaar. Tur cliente 
di spaar di Aruba Bank auto- 
maticamente ta participa pa 
bira ganado di 1000 florin. 
Aruba Bank lo saca 2 ganado 
di 1000 florin na fin di maart 
2015 y tambe lo saca 3 ganado 
di 1000 florin na fin di april 
2015. Pues si abo ta un cli- 
ente di spaar di Aruba Bank, 
automaticamente bo ta par- 
ticipa pa bira un di e 5 feliz 
ganadonan. 



Di e forma aki Aruba Bank ta 
haci spaarmento mas atrac- 
tivo pa un y tur na Aruba. 
Lo anuncia e ganadonan den 
e prome siman di april 2015 
y prome siman di mei 2015 
riba nan pagina di Facebook 
di Aruba Bank N.V. y tambe 
den medionan di comunica- 
cion. 

Pa mas informacion tocante 
e reglanan di e campaña, por 


tuma contacto cu nan Call 
Center na 527 7700 of bishita 
e website www.arubabank. 
com/about/news/aruba- 
bank-savings-awareness- 
months. 

Aruba Bank ta invita tur es- 
unnan cu no tin un cuenta di 
spaar di Aruba Bank ainda pa 
habri riba www.arubabank. 
com/personal/savings of na 
cualkier di nan sucursalnan. 
E “Savings Agents” nan ta cla 
pa atende tur cliente.Q 













DIARANSON 18 FEBRUARI 


B14 |RELAHA 



Sudoku BON DLA, train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 


ber den cada cuadra di tal 
forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 


E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

Aroz Berde 


Ingredientenan: 


2 cup di sour cream 

1 bleki chikito di green chili's, corta chikito 
% telep di salo 

3 cup di aros herbi cu un tiki salo 

Vi lb. di Monterey Jack cheese, corta na repi 
!4 cup di Parmesan cheese 

Sende e forno na 350 grado. Mescla e sour 
cream cu e green chili's, agrega salo. Den un 
casserole pone e siguiente lag nan: aros, sour 
cream y chili's, despues e keshi Monterey jack. 
Ripiti e lag nan te ora tur ingrediente caba, 
terminando cu e aros. Horne pa 25 minuut. 
Strooi parmesan cheese ariba dje. Bolbe horne 
pa 5 minuut te ora e keshi smelt. Sirbi e cu 
carni, galiña of pisca. 


Bon Appetit! 

NA WARDA 

Oranjestad 

Dr. Velasquez 


EMERGENCIA 

911 



POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
1 15 

582-1 108 
11141 
527-4000 
582-1234 

584-5050 


BOTICA 

Oranjestad: del Pueblo Tel: 582-1253 
San Nicolas: San Lucas Tel: 584-5119 


SERVICES 


INFORMATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


1 18 

582-21 16 

582- 5900 

587- 5900 

588- 0035 
587-2300 

583- 3232 


CRUISESHIP 


February 18 


Thomson Celebration 
Celebrity Eclipse 


MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 


FUNDACION 
Respetami 
Tel: 582-4433 


Diabetic Foundation 
Arubano 
Tel: 583-3808 


Narcotics Anonymous 
Tel: 583-8989 


Foundation Amor 
pa Prohimo 

Tel: 583-3345 /586-6976 


Women in Difficulties 
Foundation 
Tel: 583-5400 


6| ri bbea n 
Cinemas 

MEGAPLEX8 

(.{nribbcandrieitias.com/arubci 


□5 


UKE 0UR NEW FACEBOOK PAGE 

[3 Caribbean Cinemas Aruba Q 

Harry Croes: 

Di 20 Festival “un canto pa Aruba 
su himno y bandera” 


ORANJESTAD - Pre- 
paracion ta tumando luga 
pa e celebracion di 20 fes- 
tival “un canto pa Aruba 
su himno y bandera.” E 
festival lo tuma luga riba 
Linear Park dianan 5, 6 y 
7 di maart cu pre final pa 
7’or di anochi. 


Diadomingo 8 di maart lo 
tin e gran final cu lo cum- 
insa 6’or atardi cu ceremonia 
di drumband cu e bandera 
di Aruba sigui pa e ceremo- 
nia cu hisamento di bandera 
di Aruba door di grupo di 
Verkenner. 

Pa 7’or e festival lo cuminsa y 
e interes ta hopi grandi ya cu 


varios dirigente di bandanan, 
cantante, compositor y areg- 
lista a duna di conoce cu nan 
lo participa den e festival. 

Diasabra dia 28 di februari lo 
tin inscripcion na Linear Park 
pa 7’or anochi y lo numera e 
agrupacion cu nan respectivo 
cantantenan. □ 



Aries 


Anota tur loke ta pasa den bo soñonan awe 
nochi. Percura pa tin bo potlood y papel cla 
pa skirbi di biaha un idea maraviyoso cu lo 
surgi den bo soñonan. Numbernan pa awe: 
16, 23, 36 y 44. 


Bo ta drentando den un etapa hopi posi- 
tivo dentro di bo bida sentimental. No bay 
demasiado leu den un chansa ya cu no tur 
hende tin e mesun humor cu bo. Num- 
bernan pa awe: 20, 39, 49 y 52. 



Tauro 


Loke bo tabata warda, fmalmente lo yega 
den bo mannan. Bo originalidad y inicia- 
tiva lo ta e instrumentonan cu lo permiti 
bo drenta den curason di e persona ey. 
Numbernan pa awe: 11, 24, 38, 42. 



Geminis 


Revisa bo estilo di bida. Lo bo haci cambi- 
onan hopi importante. Bo mundo emo- 
cional lo ta transformando den direccion 
positivo. Bo ta considerando pa haci un 
biahe. Numbernan pa awe: 17, 26, 33 y 
49. 



Cancer 




Aplica bo sentido comun y lo bo logra e 
exito desea. E unico cos cu bo tin mester 
awe pa Sali padilanti den bo negoshinan ta 
aplica bo sentido comun. Numbernan pa 
awe: 19, 24, 48 y 51. 



Leo 


Aplica bo habilidad social y awe tur cos lo 
bay bon pa abo. Tur cos tin su tempo y ta 
rekeri un dosis di pasenshi. Un persona 
indiscreto por haci comentarionan for di 
sla. Numbernan pa awe: 17, 33, 38 y 54. 



Virgo 



Libra 


Bo a siña biba cu e mayor spontaneo y 
menos complicacion. E prehuicio y ide- 
anan anticua di pasado cu durante tanto 
tempo a causa problema a bay na di dos 
nivel. Numbernan pa awe: 21, 23, 36 y 
44. 


No descurasha bo mes pa nada. Sigui bo 
caminda. Lo bo logra combina bo encan- 
tonan natural cu palabra y e efecto lo ta 
excelente. Esun cu tabata leu lo yega mas 
cerca di bo. Numbernan pa awe e: 13, 26, 



Scorplo 41 y 53 ■ 


LJ 



Loke bo a inverti lo wordo multipli- 
ca pronto. E bon energianan den bo 
horoscop lo yuda bo hopi pa haya loke 
bo ta buscando of pa mehora bo estilo 
di bida actual. Numbernan pa awe 12, 

Sagitario 32 ’ 46 > 49 ■ 

Un problema economico lo ta total- 
mente transitorio. Continua cu entusi- 
asmo y no descurasha bo mes pa algun 
contratiempo inicial na momento di 
saca bo proyectonan dilanti. Number- 
_ uan pa awe: 14, 27, 34 y 48. 

Capr icornio 






Aquario 


E biahe anhela ta a punto di wordo re- 
alisa. No rabia ni altera si algo no wordo 
resolvi manera bo tabata kier. Cada cos 
tin su tempo. Numbernan pa awe 16, 
32, 41 y 54. 


Esaki ta un ciclo nobo cu lo trece alegria 
y bon noticia. Un amistad nobo na tra- 
bao lo ta hopi constructivo. Bo por conta 
cu su experiencia laboral. Numbernan 
pa awe: 7, 28, 37 y 45. 



Pisces 

B16 lMUND0 CURIOSO 



Muhe Britanico ta comete suicidio pa 
miedo di keda soltera na edad di 30 aña 



Rachel Gow a kere cu su 
bida no ta bay riba un bon 
caminda y cu su famianan 
tabata miho cu su perso- 
na. 

Investigacion di forense a 
mustra cu e hoben a muri di 
hipoxia. Esey ta e resultado 
di inhala helium. 

Un hoben di Lancashire, Re- 
ino Unidos, a inhala helium 
pa motibo di e depresion cu 



clara dilanti tribunal: “Su di 
30 cumpleaño y esun di mi, 
ademas di e aniversario di e 
morto di su mama, ta cos- 
nan cu a presiona su persona 
emocionalmente. E tabata 
sinti cu e no ta na e luga cu e 
mester ta, ya cu e tabata sigu- 
ra cu e mester ta casa y cu yiu 
y cu su rumannan tabata tin 
un bida miho”. 

E forense Richard Taylor 
a informa cu el a cuminsa 
cumpra lo cual tabata necesa- 


no pa e mata su mes, a pesar 
cu na e momento ey e tabata 
pasa den un miho momento 
pa lo cual ta e aspecto laboral. 
Un mainta, Rachel a discuti 
cu Anton despues cu el a 
wak algun mensahe di texto 
den su cel. E1 a conta hues 
cu no tabata nada extraordi- 
nario pero cu despues a start 
un discusion. E homber a sali 
y a bay na cas di un amigo y 
despues cu el a bolbe anochi 
el a haya Rachel morto. Q 



‘Los Simpson’ ta gradici sosten ricibi 
di fanaticonan di Bolivia 



el a cay aden pa falta di ta 
casa y di no tin yiu faltando 
solamente algun luna pa e 
cumpli 30 aña di edad. 
Rachel Gow tabata traha na 
un hospital na Lancashire y 
tabata ocupa e funcion di ad- 
ministrado. 

E1 a kere cu su bida no tabata 
bay riba un bon caminda y cu 
otro famianan di dje tabata 
den un miho situacion cu su 
persona, un articulo di e cor- 
ant Britanico Metro tabata 
splica. 

Debi na temor pa su yon- 
cuman no bandona su per- 
sona; e hoben a dispidi di dje 
mandando e gay un mensahe 
di texto den cual e ta desea 
su persona “ tur cos bon den 
futuro” y despues el a comete 
suicidio den su cas. 

Segun e investigacion di su 
morto, su problemanan a 
cuminsa na 2011, despues cu 
su mama a muri di cancer na 
edad di 66 aña. Un testimo- 
nio lesa den corte ta señala 
cu, despues di e morto di su 
mama, Rachel “a pasa den un 
periodo di independencia. E1 
a conoce Anton y ambos ta- 
bata hopi feliz”. Despues nan 
a bay biba hunto y aunke nan 
tabata tin problema manera 
tur pareha, e kier a casa. 
Ambos a planea di bishita 
Italia y Las Vegas ora cu nan 
a cumpli aña na januari ulti- 
mo, pero e relacion a bira un 
poco desbalansa y el a cum- 
insa bishita un psicologo na 
september aña pasa. 

E yoncuman di e dama a de- 


E serie a dedica un pub- 
licacion na hobennan cu 
a marcha na defensa di e 
transmision na Bolivia. 

Como 200 televidente, gran 
mayoria hobennan, a marcha 
na La Paz, disfrasa di Home- 
ro, Bart y Lisa Simpson. 


Los Simpson pa medio di un 
video a gradici nan fanati- 
conan na Bolivia cu a logra cu 
un manifestacion den dife- 
rente zona pa bolbe sigui cu 
e serie anima, cu a wordo kita 
pa pone un otro programa. E 
video a wordo publica riba 
Facebook 


E video, cu a wordo mira pa 
miles di hende den e medio 
local, a wordo publica riba 
e pagina di e serie anima 
riba Facebook cu e mensahe 
“Thank you Bolivia! Masha, 
masha danki!”. 

Den e grabacion bo por wak 
e habitantenan di Spring- 
field ta marcha cu flambeu y 
despues nan ta mustra ima- 
gen di e protesta na La Paz, 
tambe e anuncio cu e serie 
ta wordo continua ta wordo 
treci dilanti den e video. 

E video ta caba cu e palabran- 
an “ Masha, masha danki na 
mobs educativo cayehero 
Boliviano”. ( Mobs ta para 
pa: accionnan spontaneo di 
multitud cu ta wordo con- 
voca pa medio di internet). 

E siguidonan Boliviano di e 


tipico famia geel, crea pa Matt 
Groening na 1987, a mobilisa 
siman pasa na La Paz, Santa 
Cruz y Cochabamba, e tres 
ciudadnan principal di Bo- 
livia. 

Cu e grito insistente di “Nos 
kier Los Simpson”, e mani- 
festantenan a exigi cu e ca- 
nal Unitel ta bolbe reemiti 
e serie anima na e orario di 
mayor audiencia y nan a pro- 
testa pasobra na su luga nan 
a pasa e version Boliviano di 
e programa Chileno Calle 7, 
un reality di competencia pa 
hobennan. 

Despues di e protesta, Uni- 
tel a anuncia cu nan lo am- 
plia e programacion cu casi 
45 minuut riba e dos ora di 
programacion cu e serie ta- 
bata tin caba. Esey ta tuma 
luga den e oranan di atardi y 
ta cuminsa entrante nuebe di 
maart proximo.Q 























